qundao/data-zh-poetry huggingface dataset:
冬日杂兴二首
作者：王夫之
朝代：清

旦气息微霜，流云起相聚。暄风动林叶，疏雨鸣高树。夕宇还昭鲜，物变何匆遽。寥寥下土人，邈彼高冥路。终始阅迁流，孰能测其故。今古归有涯，云何永依据。零露润枯桑，运回辞故枝。栖禽深婉昵，欲与终因依。竟夕不相保，何况延晨吹。晶宇垂玉绳，瑶光空陆离。幂历千万里，含心当语谁。顾影追畴昔，韶风漾芳时。下映清江渌，上承灵雨飞。时哉不再觌，群情自纷疑。讵知幽悄怀，时为梦中期。佳序还在目，荣光亘葳蕤。
冬日杂兴二首·其一
作者：王夫之
朝代：清
体裁：古风

旦气息微霜，流云起相聚。暄风动林叶，疏雨鸣高树。夕宇还昭鲜，物变何匆遽。寥寥下土人，邈彼高冥路。终始阅迁流，孰能测其故。今古归有涯，云何永依据。
冬日杂兴二首·其二
作者：王夫之
朝代：清
体裁：古风

零露润枯桑，运回辞故枝。栖禽深婉昵，欲与终因依。竟夕不相保，何况延晨吹。晶宇垂玉绳，瑶光空陆离。幂历千万里，含心当语谁。顾影追畴昔，韶风漾芳时。下映清江渌，上承灵雨飞。时哉不再觌，群情自纷疑。讵知幽悄怀，时为梦中期。佳序还在目，荣光亘葳蕤。
冬遇
作者：王夫之
朝代：清
体裁：古风

太华蜕奇骨，黄河问灵躯。风雨恣所狎，金石等不渝。坚脆各叛纪，正襟守中枢。觏闵婴陆沉，陨问戒斯须。吾生匪蜃雉，物状漫紫朱。聊息朱鸟麓，梦无金简书。延彼堪舆情，充兹营魄虚。晶宇涤宿云，回风荡椒隅。薄岚开夕暾，寒英媚霜趺。佳期无定轸，元化随与俱。悦心道已广，栖贞邻岂孤。三寿同修促，二见息肥癯。
减字木兰花 忆旧二首 其一
作者：王夫之
朝代：清
体裁：词

春溪水满。月向桃花香处暖。几叶芭蕉。绿影斜侵嫩草苗。碧烟日罩。遥听江城歌管闹。小步閒吟。一径苔阴万里心。
减字木兰花·其二
作者：王夫之
朝代：清
体裁：词

江湖短剑。醉卧不知谁野店。笑傲刀兵。月落猿啼客梦惊。寒更历尽。孤雁孤飞栖不稳。为问青天。锦瑟谁人续断弦。
减字木兰花·冬尽
作者：王夫之
朝代：清
体裁：词

烟笼残月。遮屋五更霜似雪。小爱东窗。逗漏玻瓈数点黄。梅风疏缓。冻蝶乍苏幽砌暖。生怕春生。生雨生风困早莺。
减字木兰花·忆旧二首
作者：王夫之
朝代：清

春溪水满。月向桃花香处暖。几叶芭蕉。绿影斜侵嫩草苗。碧烟日罩。遥听江城歌管闹。小步閒吟。一径苔阴万里心。江湖短剑。醉卧不知谁野店。笑傲刀兵。月落猿啼客梦惊。寒更历尽。孤雁孤飞栖不稳。为问青天。锦瑟谁人续断弦。
减字木兰花·春怨
作者：王夫之
朝代：清
体裁：词

落花飞絮。只有閒愁吹不去。雨雨风风。消受残春一梦中。苍烟碧霭。一望迷离天似海。燕燕莺莺。尽说离愁话不成。
凤凰台上忆吹箫·忆旧
作者：王夫之
朝代：清
体裁：词

楚塞天遥，漓江雨冷，烟云湿透征衣。指数峰残雪，候雁先归。堪叹生生死死，今生事、莫遣心违。家山里，一枝栖稳，碧草春肥。依依。旧家枝叶，梦不到岘山，风雪霏微。念镜中霜鬓，人老渔矶。指点棠梨春雨，犹应化、白蝶双飞。孤飞也，寒烟幂䍥，镫火荆扉。
凤凰阁·咏风
作者：王夫之
朝代：清
体裁：词

镇来回不审，何时是了，问天也难分晓。可惜一江绿净，半林红袅，都被轻狂消缴。年来双耳，长似蝉吟林表，那堪鼍吼还相嬲。便两鬓、几茎霜，也来萦绕。到长夏、又还幽悄。
出郭赴李缓山之约桓伊山下遇雨
作者：王夫之
朝代：清
体裁：七言律诗

葛衣疏透雨珠閒，习习轻风宿暑阑。白练半飞分木末，丹虹双绾擭云关。笛声恰在桓伊步，饭颗初逢杜甫山。珍重碧烟开玉镜，明宵何夕照双颜。
分寄方广避乱诸缁侣八首
作者：王夫之
朝代：清

岳云三尺雪一尺，烂木枯根焰不生。曾记冻僵双足重，诸师许我入山深。屡逢虎迹如牛掌，晴日鸣风森晚潭。自喜林敲山石碎，百灵能识我无惭。烧尽山中猫竹箨，特教瘦土发龙材。可怜春雨腾青削，曾此萧萧风雨哀。麋晨鹘夜昼鸺鹠，足覆寒蓑听未休。此自答恩还圣代，山僧莫只话惊鸥。有土不容双足入，冤亲寂寞得山僧。若为一衲寒钟底，却解人閒剑侠能。两杖携归意暗交，铿然岳石许晴敲。时艰未靖羞神力，风雨何当补一巢。螺萦万叠青难已，缕缕云来森自平。中有人煨山芋熟，破烟却喜杖来轻。饥将觅食无方向，饱我山中瓜果根。一片寒香入骨里，直令清绝是师恩。
分寄方广避乱诸缁侣八首·其一
作者：王夫之
朝代：清
体裁：七言绝句

岳云三尺雪一尺，烂木枯根焰不生。曾记冻僵双足重，诸师许我入山深。
分寄方广避乱诸缁侣八首·其七
作者：王夫之
朝代：清
体裁：七言绝句

螺萦万叠青难已，缕缕云来森自平。中有人煨山芋熟，破烟却喜杖来轻。
分寄方广避乱诸缁侣八首·其三
作者：王夫之
朝代：清
体裁：七言绝句

烧尽山中猫竹箨，特教瘦土发龙材。可怜春雨腾青削，曾此萧萧风雨哀。
分寄方广避乱诸缁侣八首·其二
作者：王夫之
朝代：清
体裁：七言绝句

屡逢虎迹如牛掌，晴日鸣风森晚潭。自喜林敲山石碎，百灵能识我无惭。
分寄方广避乱诸缁侣八首·其五
作者：王夫之
朝代：清
体裁：七言绝句

有土不容双足入，冤亲寂寞得山僧。若为一衲寒钟底，却解人閒剑侠能。
分寄方广避乱诸缁侣八首·其八
作者：王夫之
朝代：清
体裁：七言绝句

饥将觅食无方向，饱我山中瓜果根。一片寒香入骨里，直令清绝是师恩。
分寄方广避乱诸缁侣八首·其六
作者：王夫之
朝代：清
体裁：七言绝句

两杖携归意暗交，铿然岳石许晴敲。时艰未靖羞神力，风雨何当补一巢。
分寄方广避乱诸缁侣八首·其四
作者：王夫之
朝代：清
体裁：七言绝句

麋晨鹘夜昼鸺鹠，足覆寒蓑听未休。此自答恩还圣代，山僧莫只话惊鸥。
分界岭
作者：王夫之
朝代：清
体裁：古风

行役杳穷极，愁心积纷诡。薄暮晻霭宿，晨望霏微起。蜃气迎山云，苍流奔海水。桂开信天枢，南条迁物理。挥手谢寒烟，回头讶枫紫。溟游渐穷发，行歌聊匪兕。勾漏引丹砂，云何驻芳纪。
刘庶仙五十初度即席同唐须竹
作者：王夫之
朝代：清

未解平生因底事，华筵诗思不相通。逢君县弧聊莞笑，垂老临觞偶自容。竹塾午窗双总丱，梅花小阁一春风。童心几皱恒河水，何必襄城问小童。半语逢人吞不得，于君烧烛耐春寒。年华毂运有如此，谱样翻新孰与看。但祝羲和留万转，长披黄袄到三竿。华山呼取坠驴客，共说当年行路难。
刘庶仙五十初度即席同唐须竹·其一
作者：王夫之
朝代：清
体裁：七言律诗

未解平生因底事，华筵诗思不相通。逢君县弧聊莞笑，垂老临觞偶自容。竹塾午窗双总丱，梅花小阁一春风。童心几皱恒河水，何必襄城问小童。
刘庶仙五十初度即席同唐须竹·其二
作者：王夫之
朝代：清
体裁：七言律诗

半语逢人吞不得，于君烧烛耐春寒。年华毂运有如此，谱样翻新孰与看。但祝羲和留万转，长披黄袄到三竿。华山呼取坠驴客，共说当年行路难。
刘端星学士昭州初度时初出诏狱
作者：王夫之
朝代：清
体裁：五言律诗

昭州迁谪地，清冽道乡泉。过岭金风缓，当秋暑日悬。重开初度酒，莫诵四愁篇。萧艾吾何有，灵椿正大年。
刘若启为余兄弟排难已招泛虎塘叙其家乘会当六帙帨辰欢宴之下遂允贶室子敔儿
作者：王夫之
朝代：清
体裁：七言律诗

此生相聚太从容，海徙山移梦后逢。急难情深矰缴缓，根株心许茑萝封。百年初识团圞相，双径从看偃盖松。拟煮丹砂回白首，年年吹笛上嵩峰。
初九夜再赋
作者：王夫之
朝代：清
体裁：五言律诗

迢递缓当天，浮光始出弦。桂丛含雾隐，梅影弄霜妍。分镜知谁照，寒蟾苦欲仙。明珠期有赠，还恐雪侵年。
初入府江
作者：王夫之
朝代：清
体裁：古风

粤草易春深，驶流知潮远。樵火垂野云，滩花媚绝巘。林迂委岸阴，水绵俯萝偃。江介爱栖回，芳菲惜迟晚。昔来取慰庄，吾穷良悼阮。生事有幽栖，天游恣冥返。
初夏
作者：王夫之
朝代：清

微雨收难定，孤云远自归。晴丝轻相逐，燕子不停飞。回岭通群绿，清光绕四围。天情随意缓，珍重径莎肥。裛裛消春尽，匀匀看暑生。花期随梦往，病骨喜衣轻。药裹虫丝剔，茶烟柳絮迎。故人缣素在，装裹趁初晴。
初夏·其一
作者：王夫之
朝代：清
体裁：五言律诗

微雨收难定，孤云远自归。晴丝轻相逐，燕子不停飞。回岭通群绿，清光绕四围。天情随意缓，珍重径莎肥。
初夏·其二
作者：王夫之
朝代：清
体裁：五言律诗

裛裛消春尽，匀匀看暑生。花期随梦往，病骨喜衣轻。药裹虫丝剔，茶烟柳絮迎。故人缣素在，装裹趁初晴。
初度日占六首
作者：王夫之
朝代：清

横风斜雨掠荒邱，十五年来老楚囚。垂死病中魂一缕，迷离唯记汉家秋。一万五千三百三，愁丝日日缠春蚕。天涯地窟知音绝，新剪牛衣对雨谈。十一年前一死迟，臣忠妇节两参差。北枝落尽南枝老，辜负催归有子规。新买茱萸半亩堂，苔侵床足月侵墙。天涯芳草迷归路，病叶还禁一夜霜。十载每添新鬼哭，泪如江水亦乾流。青髭无伴难除雪，白发多情苦恋头。陈抟驴背笑难禁，龚胜床头饿称心。雪搅九微香炬暗，未知除夕是晴阴。
初度日占六首·其一
作者：王夫之
朝代：清
体裁：七言绝句

横风斜雨掠荒邱，十五年来老楚囚。垂死病中魂一缕，迷离唯记汉家秋。
初度日占六首·其三
作者：王夫之
朝代：清
体裁：七言绝句

十一年前一死迟，臣忠妇节两参差。北枝落尽南枝老，辜负催归有子规。
初度日占六首·其二
作者：王夫之
朝代：清
体裁：七言绝句

一万五千三百三，愁丝日日缠春蚕。天涯地窟知音绝，新剪牛衣对雨谈。
初度日占六首·其五
作者：王夫之
朝代：清
体裁：七言绝句

十载每添新鬼哭，泪如江水亦乾流。青髭无伴难除雪，白发多情苦恋头。
初度日占六首·其六
作者：王夫之
朝代：清
体裁：七言绝句

陈抟驴背笑难禁，龚胜床头饿称心。雪搅九微香炬暗，未知除夕是晴阴。
初度日占六首·其四
作者：王夫之
朝代：清
体裁：七言绝句

新买茱萸半亩堂，苔侵床足月侵墙。天涯芳草迷归路，病叶还禁一夜霜。
初月
作者：王夫之
朝代：清
体裁：七言律诗

六月四日收夕雨，一弯初上划西清。冰纨小蹙添纹皱，青镜斜临上粉轻。垂柳千眉争宛宛，流萤半影怯盈盈。新秋通闰知何日，巳映银河一道明。
初秋
作者：王夫之
朝代：清

通闰秋期早，馀蒸宿雨停。流萤孤一照，乌鹊缓双星。蘋叶风初定，藤花露巳零。青蓑仍夙昔，萧瑟渐渔汀。夕绮摇虹影，疏云上碧波。中宵动雷雨，斜月半星河。世事残书耐，吾生睡眼过。青枫无限叶，珍重响危柯。昔昔秋犹在，劳劳老易侵。宝刀蚀虎气，孤镜吼龙吟。凉梦惊难续，閒愁病不任。江山留九辨，未许怨登临。
初秋·其一
作者：王夫之
朝代：清
体裁：五言律诗

通闰秋期早，馀蒸宿雨停。流萤孤一照，乌鹊缓双星。蘋叶风初定，藤花露巳零。青蓑仍夙昔，萧瑟渐渔汀。
初秋·其三
作者：王夫之
朝代：清
体裁：五言律诗

昔昔秋犹在，劳劳老易侵。宝刀蚀虎气，孤镜吼龙吟。凉梦惊难续，閒愁病不任。江山留九辨，未许怨登临。
初秋·其二
作者：王夫之
朝代：清
体裁：五言律诗

夕绮摇虹影，疏云上碧波。中宵动雷雨，斜月半星河。世事残书耐，吾生睡眼过。青枫无限叶，珍重响危柯。
别峰庵二如表长老类知子者对众大言天下无和峤之癖者唯船山一汉愧不克任而表师志趣于此徵矣就彼法中得坐脱其宜也诗以吊之
作者：王夫之
朝代：清
体裁：七言律诗

延陵未识披裘客，杨亿还疑转盼僧。银地界中金屑眼，热油铛里雪山冰。相逢歧路双趺印，顾笑县崖一杖登。今日重拈唯荐泪，秋山叶落冷孤藤。
前雁字诗十九首
作者：王夫之
朝代：清

缕缕渐深深，当天一片心。书云占朔色，縆瑟谱商音。尺帛无劳系，南楼未易寻。暝烟生极浦，长夜付浮沈。碧浪合逡巡，萧条接迹亲。三苍言外旨，七日句中春。避暑疑秦火，怀沙吊楚臣。云林添画笔，中土不无人。活谱赋秋声，音容共一清。空顽难转语，天老未忘情。羽调悲寒水，行吟倦汨征。芦干悽怨急，绝笔意谁平。鹊渡已如梦，深秋始报章。偷临无乳燕，低诵有寒螀。落叶勤雠误，墟烟与秘藏。重来无粉本，随意写苍苍。纪艳非吾义，惊春去色匆。分飞南北史，历乱桧曹风。天问凭条答，空言未道穷。何须藏鲁壁，丝竹奏清融。无待月中听，哀吟意已形。同文从鸟纪，驰檄指龙庭。旁午悲边雪，零丁寄汗青。清泉涵片影，井底血函经。冉冉漾轻柔，关河只此愁。鹰鹯疑谤诅，鸠鸴漫咨诹。水月三人影，霜霄一抹秋。江山日日改，挟策亦奚游。今古一相如，飘飖赋子虚。元文披带草，碧个仿林于。兰叶肥还瘦，银钩蹙已舒。稻粱非汝志，投笔莫欷歔。乘风莫草草，雨雪且舒邪。燕国迷苍素，鹃言染茹藘。六歌怀天水，尺一谢休屠。一线台城诏，难忘纸鹞书。此字无人识，空劳历九州。分明扶日月，因革自春秋。鸩篆删妖步，莺歌耻佞喉。冥飞谁弋篡，不坠草元楼。野水漾初春，苔涵绿字新。烟云都不染，风雨故如神。软影翰非弱，馀寒手不龟。凤兮衰已久，还现素臣身。终知无寄处，不欲昧前期。人世谁长目，天心自列眉。寒宵闻见外，皑雪炫荧时。岂为知音绝，停毫罢远思。脉脉有心期，行行且浪嬉。大人狂客传，小雅遗民诗。解就名鸿烈，书成授意而。关门邀紫气，聊与著雄雌。晴空不易得，欲示下方难。黑月韦编绝，酸风蠹迹残。黄麻悲鹭序，白简笑鹰弹。独吹青燐火，传书乙夜寒。倚杖孰亭皋，寻行送望劳。霞章添旖旎，星采点萧骚。唯觉孤心合，难将远目韬。昏鸦空泼墨，何当一鸿毛。居然缘慧业，亦自种情苗。始旦回鸾帖，清秋题鹊桥。弥天知泛宅，露地注逍遥。既證无师智，灵云瞥眼消。痴蝇钻故纸，窗隙溷云容。天外劳一笑，书中谁万钟。童乌何足与，燕颔止为佣。小过占哀俭，飞离不恤凶。一从悲凤靡，长是问苍旻。南北招重叠，风霜挟苦辛。昔时人不见，归去柰何春。童子三生塔，还留慧命因。青女授灵符，全身入画图。血潮勒款识，毛鸷化酸迂。天变人终定，云生道不孤。无心持换米，生计有雕胡。
前雁字诗十九首·其一
作者：王夫之
朝代：清
体裁：五言律诗

缕缕渐深深，当天一片心。书云占朔色，縆瑟谱商音。尺帛无劳系，南楼未易寻。暝烟生极浦，长夜付浮沈。
前雁字诗十九首·其七
作者：王夫之
朝代：清
体裁：五言律诗

冉冉漾轻柔，关河只此愁。鹰鹯疑谤诅，鸠鸴漫咨诹。水月三人影，霜霄一抹秋。江山日日改，挟策亦奚游。
前雁字诗十九首·其三
作者：王夫之
朝代：清
体裁：五言律诗

活谱赋秋声，音容共一清。空顽难转语，天老未忘情。羽调悲寒水，行吟倦汨征。芦干悽怨急，绝笔意谁平。
前雁字诗十九首·其九
作者：王夫之
朝代：清
体裁：五言律诗

乘风莫草草，雨雪且舒邪。燕国迷苍素，鹃言染茹藘。六歌怀天水，尺一谢休屠。一线台城诏，难忘纸鹞书。
前雁字诗十九首·其二
作者：王夫之
朝代：清
体裁：五言律诗

碧浪合逡巡，萧条接迹亲。三苍言外旨，七日句中春。避暑疑秦火，怀沙吊楚臣。云林添画笔，中土不无人。
前雁字诗十九首·其五
作者：王夫之
朝代：清
体裁：五言律诗

纪艳非吾义，惊春去色匆。分飞南北史，历乱桧曹风。天问凭条答，空言未道穷。何须藏鲁壁，丝竹奏清融。
前雁字诗十九首·其八
作者：王夫之
朝代：清
体裁：五言律诗

今古一相如，飘飖赋子虚。元文披带草，碧个仿林于。兰叶肥还瘦，银钩蹙已舒。稻粱非汝志，投笔莫欷歔。
前雁字诗十九首·其六
作者：王夫之
朝代：清
体裁：五言律诗

无待月中听，哀吟意已形。同文从鸟纪，驰檄指龙庭。旁午悲边雪，零丁寄汗青。清泉涵片影，井底血函经。
前雁字诗十九首·其十
作者：王夫之
朝代：清
体裁：五言律诗

此字无人识，空劳历九州。分明扶日月，因革自春秋。鸩篆删妖步，莺歌耻佞喉。冥飞谁弋篡，不坠草元楼。
前雁字诗十九首·其十一
作者：王夫之
朝代：清
体裁：五言律诗

野水漾初春，苔涵绿字新。烟云都不染，风雨故如神。软影翰非弱，馀寒手不龟。凤兮衰已久，还现素臣身。
前雁字诗十九首·其十七
作者：王夫之
朝代：清
体裁：五言律诗

痴蝇钻故纸，窗隙溷云容。天外劳一笑，书中谁万钟。童乌何足与，燕颔止为佣。小过占哀俭，飞离不恤凶。
前雁字诗十九首·其十三
作者：王夫之
朝代：清
体裁：五言律诗

脉脉有心期，行行且浪嬉。大人狂客传，小雅遗民诗。解就名鸿烈，书成授意而。关门邀紫气，聊与著雄雌。
前雁字诗十九首·其十九
作者：王夫之
朝代：清
体裁：五言律诗

青女授灵符，全身入画图。血潮勒款识，毛鸷化酸迂。天变人终定，云生道不孤。无心持换米，生计有雕胡。
前雁字诗十九首·其十二
作者：王夫之
朝代：清
体裁：五言律诗

终知无寄处，不欲昧前期。人世谁长目，天心自列眉。寒宵闻见外，皑雪炫荧时。岂为知音绝，停毫罢远思。
前雁字诗十九首·其十五
作者：王夫之
朝代：清
体裁：五言律诗

倚杖孰亭皋，寻行送望劳。霞章添旖旎，星采点萧骚。唯觉孤心合，难将远目韬。昏鸦空泼墨，何当一鸿毛。
前雁字诗十九首·其十八
作者：王夫之
朝代：清
体裁：五言律诗

一从悲凤靡，长是问苍旻。南北招重叠，风霜挟苦辛。昔时人不见，归去柰何春。童子三生塔，还留慧命因。
前雁字诗十九首·其十六
作者：王夫之
朝代：清
体裁：五言律诗

居然缘慧业，亦自种情苗。始旦回鸾帖，清秋题鹊桥。弥天知泛宅，露地注逍遥。既證无师智，灵云瞥眼消。
前雁字诗十九首·其十四
作者：王夫之
朝代：清
体裁：五言律诗

晴空不易得，欲示下方难。黑月韦编绝，酸风蠹迹残。黄麻悲鹭序，白简笑鹰弹。独吹青燐火，传书乙夜寒。
前雁字诗十九首·其四
作者：王夫之
朝代：清
体裁：五言律诗

鹊渡已如梦，深秋始报章。偷临无乳燕，低诵有寒螀。落叶勤雠误，墟烟与秘藏。重来无粉本，随意写苍苍。
十二时慢·蟋蟀
作者：王夫之
朝代：清

问古今，閒愁有几，长与秋来相惹。到月暗、梧桐疏影。木叶泠泠初下。便遣清宵，都无万感，犹自难消夜。偏旁砌、侧近西窗，冷絮閒叨，不管残镫花灺。不分明，伤心句里，听得又还争差。待拥孤衾，灭镫塞耳。可放离忧罢。未多时更被，荒鸡数声啼也。
十二时慢·蟋蟀
作者：王夫之
朝代：清
体裁：词

问古今，閒愁有几，长与秋来相惹。到月暗、梧桐疏影。木叶泠泠初下。便遣清宵，都无万感，犹自难消夜。偏旁砌、侧近西窗，冷絮閒叨，不管残镫花灺。从伊谁，问知幽恨，长在眉梢萦挂。似诉风凄，如悲露冷，斗转银河泻。莫念人幽悄，殷勤特相慰藉。不分明，伤心句里，听得又还争差。待拥孤衾，灭镫塞耳。可放离忧罢。未多时更被，荒鸡数声啼也。
十二月八夜看月
作者：王夫之
朝代：清
体裁：五言律诗

寒月静不迥，中天白霭分。烟空含树色，星浅入冰纹。梦觉疑无定，凄清受已勤。遥情谁寄托，千里一氤氲。
十六字令 落花影二首 其一
作者：王夫之
朝代：清
体裁：词

落花影，款款映春江。终相就，贴水不成双。
十六字令·元夕见月
作者：王夫之
朝代：清
体裁：词

雪面女，耐冷卸罗衣。盈盈出，争赛粉香肥。
十六字令·落花影二首
作者：王夫之
朝代：清

落花影，款款映春江。终相就，贴水不成双。落花影，风飐小桥西。掠素袷，疑是染香泥。
十六字令·落花影二首其二
作者：王夫之
朝代：清
体裁：词

落花影，风飐小桥西。掠素袷，疑是染香泥。
南中霜降
作者：王夫之
朝代：清
体裁：五言律诗

北候怀青女，南飙拂白蘋。墟烟深漠漠，江草故鳞鳞。翠袖寒犹薄，黄华泪已新。炎洲无限橘，谁与寄湘津。
南乡子·留别家兄
作者：王夫之
朝代：清
体裁：词

老去别堪惊。日暮长亭亦短亭。镜里朱颜，唯梦里惺惺。刺柏堂前一字行。此去更无凭。药饵谁扶瘦骨轻。望断岳阡，魂缥缈伶俜。万叠烟波两叶萍。
南天窝授竹影题用徐天池香烟韵七首
作者：王夫之
朝代：清

空明片纸涵晶瑩，微惹惊蛇一线灰。白社原同匡岭寺，青山不染米家堆。偶移浅碧腾腾合，小试光风灼灼来。疑是清江霜月好，孤山斜惹水边梅。月华欲上不得上，晴光一倍偿今朝。轻云疑尔还相掩，宿雾初蠲忽巳飘。低亚殢人相绰约，回波响远试逍遥。翻然欲把浮邱袂，冉冉云轻隔海潮。心通无地更询他，隔院风生乍染魔。垂手舞因轻带鸟，扶头醉且厌堆螺。微凉羽扇频摇曳，半睡仙裾自沓拖。安得千寻看月落，凭将澹远问东坡。几枝略点红垆雪，片晌聊依篆尾香。稍惜晴风吹不定，还愁落日去偏忙。露珠暗坠惊魂起，㬉晕斜轮数叶凉。清瘦自憎临绣幕，湘纹巧映竹方床。凭阑觌面不相知，邂逅晴窗瞥见时。浅黛斜分临晓镜，落花轻惹上蛛丝。萍开绿水鱼情得，叶坠幽光鸟梦奇。活色暗香难举似，浮沤目醉共清嬉。色借明缘还似幻，白生虚室不曾遮。老夫偶梦看成蝶，诸子忘弓莫问蛇。月满桂难亏玉魄，雷惊春已长花芽。何须玉版参离合，丈室天空散碧霞。根窠休访午阴圆，斜上幽窗倍可怜。映字不妨遮粉本，谈经适尔点青毡。高秋巳瘦馀清泚，积雨欲消待往旋。晚照乍移莫怅望，还将凤尾舞婵娟。
南天窝授竹影题用徐天池香烟韵七首·其一
作者：王夫之
朝代：清

空明片纸涵晶瑩，微惹惊蛇一线灰。白社原同匡岭寺，青山不染米家堆。偶移浅碧腾腾合，小试光风灼灼来。疑是清江霜月好，孤山斜惹水边梅。
南天窝授竹影题用徐天池香烟韵七首·其一
作者：王夫之
朝代：清
体裁：七言律诗

空明片纸涵晶莹，微惹惊蛇一线灰。白社原同匡岭寺，青山不染米家堆。偶移浅碧腾腾合，小试光风灼灼来。疑是清江霜月好，孤山斜惹水边梅。
南天窝授竹影题用徐天池香烟韵七首·其七
作者：王夫之
朝代：清
体裁：七言律诗

根窠休访午阴圆，斜上幽窗倍可怜。映字不妨遮粉本，谈经适尔点青毡。高秋巳瘦馀清泚，积雨欲消待往旋。晚照乍移莫怅望，还将凤尾舞婵娟。
南天窝授竹影题用徐天池香烟韵七首·其三
作者：王夫之
朝代：清
体裁：七言律诗

心通无地更询他，隔院风生乍染魔。垂手舞因轻带鸟，扶头醉且厌堆螺。微凉羽扇频摇曳，半睡仙裾自沓拖。安得千寻看月落，凭将澹远问东坡。
南天窝授竹影题用徐天池香烟韵七首·其二
作者：王夫之
朝代：清
体裁：七言律诗

月华欲上不得上，晴光一倍偿今朝。轻云疑尔还相掩，宿雾初蠲忽巳飘。低亚殢人相绰约，回波响远试逍遥。翻然欲把浮邱袂，冉冉云轻隔海潮。
南天窝授竹影题用徐天池香烟韵七首·其五
作者：王夫之
朝代：清
体裁：七言律诗

凭阑觌面不相知，邂逅晴窗瞥见时。浅黛斜分临晓镜，落花轻惹上蛛丝。萍开绿水鱼情得，叶坠幽光鸟梦奇。活色暗香难举似，浮沤目醉共清嬉。
南天窝授竹影题用徐天池香烟韵七首·其六
作者：王夫之
朝代：清
体裁：七言律诗

色借明缘还似幻，白生虚室不曾遮。老夫偶梦看成蝶，诸子忘弓莫问蛇。月满桂难亏玉魄，雷惊春已长花芽。何须玉版参离合，丈室天空散碧霞。
南天窝授竹影题用徐天池香烟韵七首·其四
作者：王夫之
朝代：清

几枝略点红垆雪，片晌聊依篆尾香。稍惜晴风吹不定，还愁落日去偏忙。露珠暗坠惊魂起，㬉晕斜轮数叶凉。清瘦自憎临绣幕，湘纹巧映竹方床。
南天窝授竹影题用徐天池香烟韵七首·其四
作者：王夫之
朝代：清
体裁：七言律诗

几枝略点红垆雪，片晌聊依篆尾香。稍惜晴风吹不定，还愁落日去偏忙。露珠暗坠惊魂起，暖晕斜轮数叶凉。清瘦自憎临绣幕，湘纹巧映竹方床。
南岳摘茶词十首
作者：王夫之
朝代：清

深山三月雪花飞，折笋禁桃乳雀饥。昨日刚传过谷雨，紫茸的的赛春肥。湿云不起万峰连，云里闻他笑语喧。一似洞庭烟月夜，南湖北浦钓鱼船。晴云不采意如何，带雨掠云摘倍多。一色石姜叶笠子，不须绿箬衬青蓑。一枪才展二旗斜，万簇绿沈间五花。莫道风尘飞不到，鞠尖队队满洲靴。琼尖新炕凤毛毸，玉版兼蒸龙子胎。新化客迟六峒远，明朝相趁出城来。小筑团瓢乞食频，邻僧劝典半畦春。偿他监寺帮官买，剩取筛馀几两尘。丁字床平一足雄，踏云稳坐似凌空。商羊能舞晴天雨，底用劳劳百脚虫。清梵木鱼暂放松，园园锯齿绿阴浓。揉香挼翠三更后，刚打乌啼半夜钟。山下秧争韭叶长，山中茶宝马兰香。逐队上山收晚茗，柰他布谷为人忙。沙弥新学唱皈依，板眼初清错字稀。贪听姨姨采茶曲，家鸡又逐野凫飞。
南岳摘茶词十首·其一
作者：王夫之
朝代：清
体裁：七言绝句

深山三月雪花飞，折笋禁桃乳雀饥。昨日刚传过谷雨，紫茸的的赛春肥。
南岳摘茶词十首·其七
作者：王夫之
朝代：清
体裁：七言绝句

丁字床平一足雄，踏云稳坐似凌空。商羊能舞晴天雨，底用劳劳百脚虫。
南岳摘茶词十首·其三
作者：王夫之
朝代：清
体裁：七言绝句

晴云不采意如何，带雨掠云摘倍多。一色石姜叶笠子，不须绿箬衬青蓑。
南岳摘茶词十首·其九
作者：王夫之
朝代：清
体裁：七言绝句

山下秧争韭叶长，山中茶宝马兰香。逐队上山收晚茗，柰他布谷为人忙。
南岳摘茶词十首·其二
作者：王夫之
朝代：清
体裁：七言绝句

湿云不起万峰连，云里闻他笑语喧。一似洞庭烟月夜，南湖北浦钓鱼船。
南岳摘茶词十首·其五
作者：王夫之
朝代：清
体裁：七言绝句

琼尖新炕凤毛毸，玉版兼蒸龙子胎。新化客迟六峒远，明朝相趁出城来。
南岳摘茶词十首·其八
作者：王夫之
朝代：清
体裁：七言绝句

清梵木鱼暂放松，园园锯齿绿阴浓。揉香挼翠三更后，刚打乌啼半夜钟。
南岳摘茶词十首·其六
作者：王夫之
朝代：清
体裁：七言绝句

小筑团瓢乞食频，邻僧劝典半畦春。偿他监寺帮官买，剩取筛馀几两尘。
南岳摘茶词十首·其十
作者：王夫之
朝代：清
体裁：七言绝句

沙弥新学唱皈依，板眼初清错字稀。贪听姨姨采茶曲，家鸡又逐野凫飞。
南岳摘茶词十首·其四
作者：王夫之
朝代：清
体裁：七言绝句

一枪才展二旗斜，万簇绿沈间五花。莫道风尘飞不到，鞠尖队队满洲靴。
南浦·惊秋
作者：王夫之
朝代：清
体裁：词

片云堆雪，却无端、飞影欲掠斜阳。回首西风起处，几叶上轻黄。莫问藕花凋未，看蜻蜓、点点度银塘。有前时双鬓，而今似否，青镜自商量。极目神州杳杳，只归禽、无数点微茫。销尽残虹，半折短剑蚀清光。便遣吾庐三径，在他时、枫叶不禁霜。祝掠云双燕，好将归梦绕空梁。
卜算子·咏傀儡示从游诸子
作者：王夫之
朝代：清
体裁：词

也似带春愁，却倩何人说。更无半字与关心，吐出丁香舌。红烛影摇风，斜映朦胧月。铅华谁辨假中真，皮下无些血。
即事
作者：王夫之
朝代：清

暄气熏寒月，微霜不改晴。光冲西极影，月转北街明。川泽清难巳，龙蛇蛰不争。乾坤馀一泪，长对暮烟横。仲冬微雨息，霜吹捲空晶。深紫馀枫在，疏黄片柳轻。馀年消永夜，寒月约孤清。自问沧江侣，谁为共濯缨。
即事·其一
作者：王夫之
朝代：清
体裁：五言律诗

暄气熏寒月，微霜不改晴。光冲西极影，月转北街明。川泽清难巳，龙蛇蛰不争。乾坤馀一泪，长对暮烟横。
即事·其一
作者：王夫之
朝代：清
体裁：五言律诗

秋晚翠娟娟，寒条经雨边。断云藏半树，归鸟没孤烟。筱弱梢梢重，藤轻叶叶便。上方夕磬早，亭午落清喧。
即事·其二
作者：王夫之
朝代：清
体裁：五言律诗

仲冬微雨息，霜吹捲空晶。深紫馀枫在，疏黄片柳轻。馀年消永夜，寒月约孤清。自问沧江侣，谁为共濯缨。
即事·其二
作者：王夫之
朝代：清
体裁：七言绝句

看山正好北风吹，寒在峰头最上枝。莫漫放松筇竹杖，诘朝晴好野翁知。
即事有赠
作者：王夫之
朝代：清
体裁：七言律诗

青门绿野两情忘，柳宅桃津一径长。四海交穷怜白发，双星夜永看珠光。梅香早透胧胧月，酒坐寒侵款款霜。咏史已惊开竹素，挑灯无事话沧桑。
又雨
作者：王夫之
朝代：清
体裁：七言律诗

昨日馀暄黄稻天，轻雷斜过晚霞边。林光留日犹多碧，暝色侵云不耐烟。凌藉晚红欺菡萏，风光苔色长连钱。栖迟藋径经过少，几厌溪声柳外喧。
又雪
作者：王夫之
朝代：清
体裁：七言绝句

一雪才消一雪飞，不留馀白映霏微。何当贳与严陵寿，建武初年守钓矶。
又雪同欧子直
作者：王夫之
朝代：清
体裁：七言律诗

溪边林外转霏微，几处新莺禁不飞。即次青春欺白发，丁宁酒力试寒威。连天朔雪悲明月，昨日西清忆落晖。为报春光多蕴藉，来朝一倍报芳霏。
双双燕·除夕忆家兄
作者：王夫之
朝代：清
体裁：词

荒山百里，想残雪初晴，应同消受。莫还似我，祇共寒垆相守。重叠山河冷泪。更梦对、团圞春昼。读书帷里华镫，献寿堂前椒酒。辜负。当年人说。道仙苑芝英，一时三秀。山移海涸，别是人间花柳。还听金鸡玉漏。怕天也、妒人长久。但念今夕相怜，莫问明年健否。
口字诗
作者：王夫之
朝代：清
体裁：五言绝句

岩路临磊砢，高棂营观皓。蝉语敛嚣啁，鸥侣欢沤藻。
古意
作者：王夫之
朝代：清
体裁：古风

堂堂背春日，悠悠送落英。春日无返暄，落英无固情。遥知当决绝，中心澹不惊。济水穿河梁，河水无为清。女萝萦枯枝，缠绵待新荣。荣谢意亦尽，移言怨孀贞。
同唐须竹游馺阁岩
作者：王夫之
朝代：清
体裁：七言律诗

昨日初收梅雨天，青空四幕碧光圆。微风引袂分溪草，断嶂当眉露岳莲。片石偶然留太古，同心无待问他年。斜晖已长青松影，尚惜苔茸映绿烟。
同欧子直刘庶仙登小云山
作者：王夫之
朝代：清
体裁：七言律诗

青天下镜倒晴空，战垒仙坛碧万丛。终遣屈平疑邃古，谁从阮籍哭英雄。大荒落日悬疏槛，五岭孤烟带远虹。独坐上方钟磬里，消沈无泪洒羊公。
同须竹送芋岩归窆竟心艇溯湘转郡城有作二首
作者：王夫之
朝代：清

谁将今古作浮烟，人各为心亦自怜。饮泣当年闻国变，埋心遥夜但天全。青编无字酬双泪，赤县何时慰九泉。千计不如归尺土，飘零人在钓鱼船。断云影里溯湘隈，回首荒阡半亩才。纵使君还生几岁，可容春去有重来。寒灰堕地皆千载，老病逢人但一哀。不是躬园相识久，孤山错拟万株梅。
同须竹送芋岩归窆竟心艇溯湘转郡城有作二首·其一
作者：王夫之
朝代：清
体裁：七言律诗

谁将今古作浮烟，人各为心亦自怜。饮泣当年闻国变，埋心遥夜但天全。青编无字酬双泪，赤县何时慰九泉。千计不如归尺土，飘零人在钓鱼船。
同须竹送芋岩归窆竟心艇溯湘转郡城有作二首·其二
作者：王夫之
朝代：清
体裁：七言律诗

断云影里溯湘隈，回首荒阡半亩才。纵使君还生几岁，可容春去有重来。寒灰堕地皆千载，老病逢人但一哀。不是躬园相识久，孤山错拟万株梅。
后雁字十九首
作者：王夫之
朝代：清

之绕打虚空，经营惨淡中。虫鱼多诘屈，龙马半昭聋。副墨传溪影，雌黄听落虹。天情骀宕里，消息一丝通。寓言河汉迥，草线与灰蛇。应迹说随扫，文身开复遮。梵书疑以八，易象半交叉。飞舞茅龙趣，江门忆白沙。抗坠引清微，灵心挟肉飞。蜗银真白俗，鲗墨莽钟肥。主乙疑无定，偏傍竟不违。方春湘水上，拓得禹碑归。尘气不馀纤，凭虚一缕黏。分歧垂远势，透露簇微尖。曳脚神还整，藏锋力自铦。臣书真逸品，凤藻得无嫌。闪霍仿公孙，垂垂引漏痕。装潢悬玉宇，授受付金昆。带雨流鹑火，衔芦赋大言。灵文人未测，只倩记寒温。密迹簇春蚕，青编削蔚蓝。阙文唯夏五，足用及冬三。元鸟谁徵宋，金天旧问郯。笔花欲有授，鸟梦柰沈酣。湘岸临潭帖，天山拓汉铭。为谁修楚史，自解注禽经。语雀羞刑牍，言鹦笑说铃。挥毫千里泻，腕脱不曾停。耻化顽仙羽，新宫待尔题。河山双划断，物论片言齐。脉望徒吞字，蟾蜍未映迷。寒陵劳坐卧，极目去踪低。霁雪曙南天，孤萦倍可怜。蛾眉流晓镜，香尾篆垆烟。幽意蝇头密，连丝茧绪牵。灵纹惊易没，移入断云边。秋思本无多，千行自不讹。清姿从倒薤，壮志欲眠戈。散队连行草，遥天任擘窠。催花看尽发，谁与换群鹅。涤砚袅元云，潇湘写练裙。龙蛇双腕竞，鱼燕尾梢分。出像传毛颖，题帧仿墨君。夫人学已熟，谁复笑羊欣。素宇无留墨，平沙印别痕。暗书还自省，未到意先吞。映雪功弥苦，依天道已尊。八纮开义海，潇洒动乾坤。浑敦帝鸿开，谁云子不才。国门悬月令，南极转三能。下士称微者，雄风咏快哉。匆匆春早驾，荐福畏惊雷。沙雪笺银暗，芦锋笔阵降。惊飙催就急，虚白人钩双。发细萦空镜，晴波上晓窗。研朱和露滴，枫冷落吴江。有句兼无句，羚羊偶挂尖。吹毛传密谛，带影悟廉纤。化迹空三藏，迷人顶一砭。献花岩畔鸟，半偈不曾拈。刮目经年别，惊非吴下蒙。四声终写入，六义不删风。耻逐蝌文乱，谁凭雉译通。斯文知未丧，几复畏虚弓。淡墨布层层，痴肥自不胜。回文低落月，影本暗渔镫。险句从空搆，秋思与上兴。悬题天阙迥，为尔费冰兢。始知空阔里，无数妙诠偕。娓娓谈天衍，痕痕炼石娲。纸光从月砑，笔冢有云埋。仙笈传青鸟，空劳曼倩谐。未肯负居诸，飘流不废书。长涂收史料，小正作经疏。赝迹徒相似，鸿儒亦借誉。鲲鹏聊志怪，终是不才樗。
后雁字十九首·其一
作者：王夫之
朝代：清
体裁：五言律诗

之绕打虚空，经营惨淡中。虫鱼多诘屈，龙马半昭聋。副墨传溪影，雌黄听落虹。天情骀宕里，消息一丝通。
后雁字十九首·其七
作者：王夫之
朝代：清
体裁：五言律诗

湘岸临潭帖，天山拓汉铭。为谁修楚史，自解注禽经。语雀羞刑牍，言鹦笑说铃。挥毫千里泻，腕脱不曾停。
后雁字十九首·其三
作者：王夫之
朝代：清
体裁：五言律诗

抗坠引清微，灵心挟肉飞。蜗银真白俗，鲗墨莽钟肥。主乙疑无定，偏傍竟不违。方春湘水上，拓得禹碑归。
后雁字十九首·其九
作者：王夫之
朝代：清
体裁：五言律诗

霁雪曙南天，孤萦倍可怜。蛾眉流晓镜，香尾篆垆烟。幽意蝇头密，连丝茧绪牵。灵纹惊易没，移入断云边。
后雁字十九首·其二
作者：王夫之
朝代：清
体裁：五言律诗

寓言河汉迥，草线与灰蛇。应迹说随扫，文身开复遮。梵书疑以八，易象半交叉。飞舞茅龙趣，江门忆白沙。
后雁字十九首·其五
作者：王夫之
朝代：清
体裁：五言律诗

闪霍仿公孙，垂垂引漏痕。装潢悬玉宇，授受付金昆。带雨流鹑火，衔芦赋大言。灵文人未测，只倩记寒温。
后雁字十九首·其八
作者：王夫之
朝代：清
体裁：五言律诗

耻化顽仙羽，新宫待尔题。河山双划断，物论片言齐。脉望徒吞字，蟾蜍未映迷。寒陵劳坐卧，极目去踪低。
后雁字十九首·其六
作者：王夫之
朝代：清
体裁：五言律诗

密迹簇春蚕，青编削蔚蓝。阙文唯夏五，足用及冬三。元鸟谁徵宋，金天旧问郯。笔花欲有授，鸟梦柰沈酣。
后雁字十九首·其十
作者：王夫之
朝代：清
体裁：五言律诗

秋思本无多，千行自不讹。清姿从倒薤，壮志欲眠戈。散队连行草，遥天任擘窠。催花看尽发，谁与换群鹅。
后雁字十九首·其十一
作者：王夫之
朝代：清
体裁：五言律诗

涤砚袅元云，潇湘写练裙。龙蛇双腕竞，鱼燕尾梢分。出像传毛颖，题帧仿墨君。夫人学已熟，谁复笑羊欣。
后雁字十九首·其十七
作者：王夫之
朝代：清
体裁：五言律诗

淡墨布层层，痴肥自不胜。回文低落月，影本暗渔镫。险句从空搆，秋思与上兴。悬题天阙迥，为尔费冰兢。
后雁字十九首·其十三
作者：王夫之
朝代：清
体裁：五言律诗

浑敦帝鸿开，谁云子不才。国门悬月令，南极转三能。下士称微者，雄风咏快哉。匆匆春早驾，荐福畏惊雷。
后雁字十九首·其十九
作者：王夫之
朝代：清
体裁：五言律诗

未肯负居诸，飘流不废书。长涂收史料，小正作经疏。赝迹徒相似，鸿儒亦借誉。鲲鹏聊志怪，终是不才樗。
后雁字十九首·其十二
作者：王夫之
朝代：清
体裁：五言律诗

素宇无留墨，平沙印别痕。暗书还自省，未到意先吞。映雪功弥苦，依天道已尊。八纮开义海，潇洒动乾坤。
后雁字十九首·其十五
作者：王夫之
朝代：清
体裁：五言律诗

有句兼无句，羚羊偶挂尖。吹毛传密谛，带影悟廉纤。化迹空三藏，迷人顶一砭。献花岩畔鸟，半偈不曾拈。
后雁字十九首·其十八
作者：王夫之
朝代：清
体裁：五言律诗

始知空阔里，无数妙诠偕。娓娓谈天衍，痕痕炼石娲。纸光从月砑，笔冢有云埋。仙笈传青鸟，空劳曼倩谐。
后雁字十九首·其十六
作者：王夫之
朝代：清
体裁：五言律诗

刮目经年别，惊非吴下蒙。四声终写入，六义不删风。耻逐蝌文乱，谁凭雉译通。斯文知未丧，几复畏虚弓。
后雁字十九首·其十四
作者：王夫之
朝代：清
体裁：五言律诗

沙雪笺银暗，芦锋笔阵降。惊飙催就急，虚白人钩双。发细萦空镜，晴波上晓窗。研朱和露滴，枫冷落吴江。
后雁字十九首·其四
作者：王夫之
朝代：清
体裁：五言律诗

尘气不馀纤，凭虚一缕黏。分歧垂远势，透露簇微尖。曳脚神还整，藏锋力自铦。臣书真逸品，凤藻得无嫌。
君子有所思行
作者：王夫之
朝代：清

天道不可见，往来孰令亲。求仁信繇己，循我得其真。宿粮陟穹谷，问彼度世人。浮屠东入汉，老？西去秦。骛神离宝命，歘景搴轻尘。屈理遂所欢，淫曼增迷沦。孟轲丧齐梁，辩言隐千春。坚垒拒输攻，墨守固重闉。倾筐贵所寘，室远愿不伸。夜闻曷旦急，秋惊络纬新。时哉随逝水，极渚暇逡巡。
君子有所思行
作者：王夫之
朝代：清
体裁：乐府曲辞

天道不可见，往来孰令亲。求仁信繇己，循我得其真。宿粮陟穹谷，问彼度世人。浮屠东入汉，老�西去秦。骛神离宝命，歘景搴轻尘。屈理遂所欢，淫曼增迷沦。孟轲丧齐梁，辩言隐千春。坚垒拒输攻，墨守固重闉。倾筐贵所寘，室远愿不伸。夜闻曷旦急，秋惊络纬新。时哉随逝水，极渚暇逡巡。
吟巳犹不得曙再次前韵广之
作者：王夫之
朝代：清
体裁：古风

生气纷去来，屈伸无能挠。腐儒分梦醒，离析恣智巧。画鸡厌元旦，冶铜铸刚卯。辟火养鸊鹈，驱疟挂蟹爪。庚申囚彭倨，己丑讣陈鲍。趁火萤尻张，垂涎瓠项拗。染指易为瞋，老拳竞相饱。疗妒仓庚烹，咒鬼鸺留煼。唾星酿流光，占吉灼羊骹。渐老尝已熟，观物觉已稍。石女孕自生，铁牛蚊漫咬。因之参寥游，不畏苍天狡。
吟得
作者：王夫之
朝代：清
体裁：七言绝句

双溪欲合声逾急，孤鸟将栖晚更飞。唯有小窗人睡起，不知香尽落春衣。
听月楼倦客归山留别翠涛王孙
作者：王夫之
朝代：清
体裁：古风

我梦听月楼巳久，不意今生登此楼。楼前湘水腻碧玉，细细纹波送远秋。我有狂歌知者谁，古人不作今人疑。夜阑酒熟相对笑，男儿不受双眸欺。我今归卧蒸南谷，黄菊将开酒将熟。烂醉三万六千年，柳生左肘石穿肩。君勿疑我不相就，听月无声月自圆。
和一峰一览亭
作者：王夫之
朝代：清
体裁：五言律诗

生余当此日，涤目埽昏烟。掘幸前贤在，高居未有边。道香原在鼻，银气漫熏天。颜孔乐何事，閒游岂自然。
和一峰入道门
作者：王夫之
朝代：清
体裁：五言律诗

道牖无开阖，天阊在寸心。琅然丝竹启，不但有清琴。孝友春云沃，中和海岳深。金枢才一转，九折任幽寻。
和一峰扇和岩
作者：王夫之
朝代：清
体裁：五言律诗

世故争欲暮，吾生始试春。居然从古哲，莞尔笑时人。月转群山曙，莺啼一苑新。老来知此意，即次认天真。
和一峰虚中是神主五首
作者：王夫之
朝代：清

神者天之妙，心者人之主。去人而用天，我生如鳞羽。神静物不撄，神动心以靡。不复知其他，禅元但测此。天地既设位，人微何以参。分明有人主，天地不能堪。人心天之仁，道心人之仁。造物自大德，奈何迷我真。不但尘非我，光昭亦是天。实中是人主，珍重一峰传。
和一峰虚中是神主五首·其一
作者：王夫之
朝代：清
体裁：古风

神者天之妙，心者人之主。去人而用天，我生如鳞羽。
和一峰虚中是神主五首·其三
作者：王夫之
朝代：清
体裁：古风

天地既设位，人微何以参。分明有人主，天地不能堪。
和一峰虚中是神主五首·其二
作者：王夫之
朝代：清
体裁：古风

神静物不撄，神动心以靡。不复知其他，禅元但测此。
和一峰虚中是神主五首·其五
作者：王夫之
朝代：清
体裁：古风

不但尘非我，光昭亦是天。实中是人主，珍重一峰传。
和一峰虚中是神主五首·其四
作者：王夫之
朝代：清
体裁：古风

人心天之仁，道心人之仁。造物自大德，奈何迷我真。
和一峰读书楼
作者：王夫之
朝代：清
体裁：五言律诗

竹户绿光迥，疏窗素影幽。曲通邀月径，直上摘星楼。片字非虚设，孤心自泳流。陈言皆此日，无往不天休。
和周履道对春雪
作者：王夫之
朝代：清
体裁：古风

灵雨从云崖，回风结寒霙。萧条韶年始，摇荡芳春情。惊珠无留缀，碎玉有馀声。遥天益以邈，空宇含微晶。镫夕滞九微，梅月延孤清。缅彼苍江钓，应同瑶圃征。
和梅花百咏诗 其一 古梅
作者：王夫之
朝代：清
体裁：七言绝句

早岁先登秦女峰，腰垂绿发玉为容。不知甲子真多少，问取前溪偃盖松。
和梅花百咏诗 其一〇〇 纸帐梅
作者：王夫之
朝代：清

幽艳浓熏㬉雪窝，流香横漾皱纹波。轻姿梦醒镫前现，隔断白云奈采何。
和梅花百咏诗 其一百 纸帐梅
作者：王夫之
朝代：清
体裁：七言绝句

幽艳浓熏暖雪窝，流香横漾皱纹波。轻姿梦醒镫前现，隔断白云奈采何。
和梅花百咏诗 其七 岭梅
作者：王夫之
朝代：清
体裁：七言绝句

藏春有坞贮轻融，直上千寻故御风。平甸下看烟漠漠，孤擎宝露出清空。
和梅花百咏诗 其七十 书窗梅
作者：王夫之
朝代：清
体裁：七言绝句

檐牙折向纸镫龛，数蕊巡香漏已三。误捡秦风求故实，终南原只有条楠。
和梅花百咏诗 其七十一 琴屋梅
作者：王夫之
朝代：清
体裁：七言绝句

晴轩融敞静香传，器冷心闲好扣弦。一片低飞疑窃听，随风巧入郭公砖。
和梅花百咏诗 其七十七 柳营梅
作者：王夫之
朝代：清
体裁：七言绝句

系马蟠根铁色粗，寒光飞练射昆吾。花前莫话封侯事，一树功成万木枯。
和梅花百咏诗 其七十三 钓湾梅
作者：王夫之
朝代：清
体裁：七言绝句

小穗侵波曲罥钩，危根拿石细分流。羊裘垫卧收缗晚，争唼落英看白鸥。
和梅花百咏诗 其七十九 茅舍梅
作者：王夫之
朝代：清
体裁：七言绝句

小角阴垂槲径遮，浅檐风转搅横斜。佳人何必牵萝补，百琲明珠缀若邪。
和梅花百咏诗 其七十二 棋墅梅
作者：王夫之
朝代：清
体裁：七言绝句

未了寻香又拂枰，冰绡遥映碧纱明。春前开亦随春落，先手何心百转争。
和梅花百咏诗 其七十五 僧舍梅
作者：王夫之
朝代：清
体裁：七言绝句

宝刹疑看珠雨飞，香烟幢影共霏微。雪山十九因缘熟，那但长留舍利衣。
和梅花百咏诗 其七十八 蔬圃梅
作者：王夫之
朝代：清
体裁：七言绝句

挑荠正美芥回青，脆甲中含碎玉零。缓火夜烹风味别，孤芳生齿酒初醒。
和梅花百咏诗 其七十六 道院梅
作者：王夫之
朝代：清

鹤径风回香细萦，仙衣长似御风轻。砂胎初剖银芽出，还恐流珠㬉易倾。
和梅花百咏诗 其七十六 道院梅
作者：王夫之
朝代：清
体裁：七言绝句

鹤径风回香细萦，仙衣长似御风轻。砂胎初剖银芽出，还恐流珠暖易倾。
和梅花百咏诗 其七十四 樵径梅
作者：王夫之
朝代：清
体裁：七言绝句

谷口凝阴宿雪淹，槎枒望断白云尖。夜来野烧刚馀得，一树垂垂出短檐。
和梅花百咏诗 其三 庭梅
作者：王夫之
朝代：清
体裁：七言绝句

素锦光摇玉篆牌，曈胧清影正当阶。画垣底事重重闭，未有尘飞走马街。
和梅花百咏诗 其三十 接梅
作者：王夫之
朝代：清
体裁：七言绝句

裁素纫红半臂嵌，缝成知费手掺掺。新恩特赐加绯服，仍带银鱼旧日衔。
和梅花百咏诗 其三十一 谱梅
作者：王夫之
朝代：清
体裁：七言绝句

乡国原标大庾南，飘零偶籍百花潭。宗支的的吴门隐，指李荒唐笑老聃。
和梅花百咏诗 其三十七 月梅
作者：王夫之
朝代：清
体裁：七言绝句

轻梢无叶出空微，弱片多惊定影非。碧海胧胧烟似水，清晖略带一分肥。
和梅花百咏诗 其三十三 杏梅
作者：王夫之
朝代：清
体裁：七言绝句

薄袂圆襟一式裁，骎骎旋接落英开。便娟为少新条绿，遥向日边掠彩来。
和梅花百咏诗 其三十九 烟梅
作者：王夫之
朝代：清
体裁：七言绝句

一片芳情悄自拘，未分明处不模糊。凭谁洗涤幽香魄，为倩绵山缟臆乌。
和梅花百咏诗 其三十二 苔梅
作者：王夫之
朝代：清
体裁：七言绝句

紫葆初含故叶稀，孤茎独秀绿茸肥。晴云润浥虬枝软，倒写溪光碧玉围。
和梅花百咏诗 其三十五 竹梅
作者：王夫之
朝代：清
体裁：七言绝句

妩媚檀栾共一时，鸭头新浴鹭飘丝。长疑剩粉归何处，密裹龙孙出箨枝。
和梅花百咏诗 其三十八 风梅
作者：王夫之
朝代：清
体裁：七言绝句

云痕乍裂袅孤烟，薄媚东君试一暄。背水独摇香阵阵，芳心透过柳枝边。
和梅花百咏诗 其三十六 雪梅
作者：王夫之
朝代：清
体裁：七言绝句

减取琼花一片开，五铢轻较六铢裁。亭亭小立雕楹外，白纻闲看舞袖回。
和梅花百咏诗 其三十四 蜡梅
作者：王夫之
朝代：清
体裁：七言绝句

弱粉难支雪色侵，檀痕相倚赖知音。连床各梦还同调，冻蝶迷香记浅深。
和梅花百咏诗 其九 忆梅
作者：王夫之
朝代：清
体裁：七言绝句

先春不得待春阑，渺渺西洲欲见难。唯有梨花赊剩粉，黄昏烟雨殢人看。
和梅花百咏诗 其九十 照镜梅
作者：王夫之
朝代：清
体裁：七言绝句

鼻观分明到眼惊，他心通尽意身生。凭谁拈笑分宾主，水月空轮挂宝璎。
和梅花百咏诗 其九十一 十月梅
作者：王夫之
朝代：清
体裁：七言绝句

为惜霜红昨日凋，续香补艳倩新条。一枝迎雪元多丽，何事王维更画蕉。
和梅花百咏诗 其九十七 水墨梅
作者：王夫之
朝代：清
体裁：七言绝句

冷晕圆拖碯碗浆，古香浓喷豹皮囊。分圈硬用中峰笔，百首诗情此较长。
和梅花百咏诗 其九十三 未开梅
作者：王夫之
朝代：清
体裁：七言绝句

万顷春膏凝玉酥，晓霜残月足踟蹰。须须叶叶无中有，一幅先天五老图。
和梅花百咏诗 其九十九 玉笛梅
作者：王夫之
朝代：清
体裁：七言绝句

曲里寻春已惘然，瑶村况觅洞庭仙。空花和合声香色，带影独头起识田。
和梅花百咏诗 其九十二 二月梅
作者：王夫之
朝代：清
体裁：七言绝句

□馡怕被素玚欺，青豆傍看玉蕊垂。听彻莺喉邀蝶舞，风流何必少年时。
和梅花百咏诗 其九十五 半开梅
作者：王夫之
朝代：清
体裁：七言绝句

心心长待笋班齐，南北中分人望迷。残腊易消春易老，怕教抛尽惹莺啼。
和梅花百咏诗 其九十八 画红梅
作者：王夫之
朝代：清
体裁：七言绝句

被酒濡毫敌晓寒，淋漓狂扫万枝珊。禅心为笑花光老，借得妆楼绣谱看。
和梅花百咏诗 其九十六 全开梅
作者：王夫之
朝代：清
体裁：七言绝句

晨探莫惮冻云天，一日风光尽一年。暂喜真珠抛十斛，悬愁银甲搯苔钱。
和梅花百咏诗 其九十四 乍开梅
作者：王夫之
朝代：清
体裁：七言绝句

蚌胎微吐露灵砂，略与东皇报岁华。底事花魂多荏苒，逼人诗思在些些。
和梅花百咏诗 其二 早梅
作者：王夫之
朝代：清
体裁：七言绝句

不遣西园久放闲，微阳烘蒂坼朱殷。南征雁过惊春色，睥睨寒汀拟北还。
和梅花百咏诗 其二十 歌梅
作者：王夫之
朝代：清
体裁：七言绝句

乍炙银笙试朔吹，旋抛珠串赛清姿。晓风残月伤心句，不待杨花扑岸时。
和梅花百咏诗 其二十一 别梅
作者：王夫之
朝代：清
体裁：七言绝句

离筵及早酌屠苏，留看镫宵待得无。知有前期霜信后，小窗人奈雪侵须。
和梅花百咏诗 其二十七 簪梅
作者：王夫之
朝代：清
体裁：七言绝句

宜春燕子缕金花，抛掷偏拈紫玉芽。风味爱他林下好，妆成掬雪试烹茶。
和梅花百咏诗 其二十三 折梅
作者：王夫之
朝代：清
体裁：七言绝句

蹑藓墙东带笑披，暄风还向手中吹。閒情贪授寻春客，不管高枝怨别离。
和梅花百咏诗 其二十九 蟠梅
作者：王夫之
朝代：清
体裁：七言绝句

藤捎蔓惹怕清狂，收拾闲心寸步香。向日迎风千笑合，来回无影过东墙。
和梅花百咏诗 其二十二 惜梅
作者：王夫之
朝代：清
体裁：七言绝句

情知无计奈春何，水涘山椒玉一波。密筱藏阴香几瓣，还愁微霰祝暄和。
和梅花百咏诗 其二十五 浴梅
作者：王夫之
朝代：清

台上天花白㲲巾，戒香腊日洗尘尘。寒崖莫有三冬㬉，为现瞿昙四月身。
和梅花百咏诗 其二十五 浴梅
作者：王夫之
朝代：清
体裁：七言绝句

台上天花白氎巾，戒香腊日洗尘尘。寒崖莫有三冬暖，为现瞿昙四月身。
和梅花百咏诗 其二十八 妆梅
作者：王夫之
朝代：清
体裁：七言绝句

低回怕得近帘钩，宝髻当心五瓣收。萼绿华传新样子，吴娃错道牡丹头。
和梅花百咏诗 其二十六 浸梅
作者：王夫之
朝代：清
体裁：七言绝句

清泉细点石硫黄，留得荀公几日香。蜡蒂涓涓升宿润，犹疑疏雨过银塘。
和梅花百咏诗 其二十四 剪梅
作者：王夫之
朝代：清
体裁：七言绝句

当窗妨绣凤头鞋，出閤惊捎小燕钗。拚取惜花情几许，并刀一割玉龙乖。
和梅花百咏诗 其五 江梅
作者：王夫之
朝代：清
体裁：七言绝句

横梢淅沥入船窗，低映棠桡乱雪淙。雁尽天南人未返，憎他带影一双双。
和梅花百咏诗 其五十 檐梅
作者：王夫之
朝代：清
体裁：七言绝句

纤枝上与午烟齐，坠玉旁依乳雀栖。冰溜夜悬三百颗，双邀斜月漾玻瓈。
和梅花百咏诗 其五十一 寒梅
作者：王夫之
朝代：清
体裁：七言绝句

生缘同在凅阴天，栗烈何因授记偏。为有临风观望客，迟迟春日拥黄绵。
和梅花百咏诗 其五十七 黄梅
作者：王夫之
朝代：清
体裁：七言绝句

酿就莺醅已过春，日长还遣翠眉嚬。石家莫倚风狂味，霪雨新添妒妇津。
和梅花百咏诗 其五十三 盆梅
作者：王夫之
朝代：清
体裁：七言绝句

平塘梦断夕阳红，曲槛容遮五夜风。一点春愁分不去，当阶斜睨锦熏笼。
和梅花百咏诗 其五十九 千叶梅
作者：王夫之
朝代：清
体裁：七言绝句

赊春无已索春添，簇簇新齐闹不嫌。狂瘦痴肥从肉眼，神清无事卖廉纤。
和梅花百咏诗 其五十二 咀梅
作者：王夫之
朝代：清
体裁：七言绝句

闻说犹疑耳亦贪，终年不食更何堪。轻松脆软清泉味，池底夺将雪藕甘。
和梅花百咏诗 其五十五 粉梅
作者：王夫之
朝代：清
体裁：七言绝句

从捐螺黛洗鸦黄，金母熏成姹女妆。色坏为铅难似此，凌风九转更欺霜。
和梅花百咏诗 其五十八 盐梅
作者：王夫之
朝代：清
体裁：七言绝句

鼎烹鼎食在逡巡，谁遣酸寒入梦真。滋味何如末下豉，秋风招隐啜湘莼。
和梅花百咏诗 其五十六 青梅
作者：王夫之
朝代：清
体裁：七言绝句

花事阑珊绿覆除，累累带雨更愁余。涛笺藉染胭脂色，聊寄江南一纸书。
和梅花百咏诗 其五十四 红梅
作者：王夫之
朝代：清
体裁：七言绝句

对色疑非香不非，迎暄莫问素心违。光风灼灼传新喜，残雪全消散落晖。
和梅花百咏诗 其八 野梅
作者：王夫之
朝代：清
体裁：七言绝句

牧笛无心倚玉箫，青帘得意远兰桡。生憎杀景张功甫，浪与移栽向六桥。
和梅花百咏诗 其八十 药畦梅
作者：王夫之
朝代：清

竹籞密排落叶蠲，寻芽访蕊试新年。黄精苗绝蘼芜？，略报东风一点暄。
和梅花百咏诗 其八十 药畦梅
作者：王夫之
朝代：清
体裁：七言绝句

竹籞密排落叶蠲，寻芽访蕊试新年。黄精苗绝蘼芜�，略报东风一点暄。
和梅花百咏诗 其八十一 前村梅
作者：王夫之
朝代：清
体裁：七言绝句

小径冰封碍往还，春心遥寄有无间。开窗欲觅香来处，犹隔当门一段山。
和梅花百咏诗 其八十七 担上梅
作者：王夫之
朝代：清
体裁：七言绝句

累垂得得到江城，妆点琴囊衬酒鎗。棐几素屏充供养，闺中莫听卖花声。
和梅花百咏诗 其八十三 山中梅
作者：王夫之
朝代：清
体裁：七言绝句

捷径无心假息机，豹林谁买玉田肥。人閒好句传高启，驱遣袁安卧翠微。
和梅花百咏诗 其八十九 隔帘梅
作者：王夫之
朝代：清
体裁：七言绝句

银蒜遮寒小閤深，胆瓶曲槛两沈吟。疏筠咫尺天涯路，一曲潇湘万里心。
和梅花百咏诗 其八十二 炤水梅
作者：王夫之
朝代：清
体裁：七言绝句

朱点当心印不如，一花五叶我逢渠。万波摇动兼遮显，斜领犹看不见馀。
和梅花百咏诗 其八十五 冰竹梅
作者：王夫之
朝代：清

寒池清浅影笼冰，雾上云鬟冷不胜。斜倚琅玕舒凤尾，翠帏深拥㬉香凝。
和梅花百咏诗 其八十五 冰竹梅
作者：王夫之
朝代：清
体裁：七言绝句

寒池清浅影笼冰，雾上云鬟冷不胜。斜倚琅玕舒凤尾，翠帏深拥暖香凝。
和梅花百咏诗 其八十八 杖头梅
作者：王夫之
朝代：清

玉色分鸠瑩不任，庞眉霜鬓映森森。道逢禅客机缘捷，摆落天花雪满襟。
和梅花百咏诗 其八十八 杖头梅
作者：王夫之
朝代：清
体裁：七言绝句

玉色分鸠莹不任，庞眉霜鬓映森森。道逢禅客机缘捷，摆落天花雪满襟。
和梅花百咏诗 其八十六 水月梅
作者：王夫之
朝代：清
体裁：七言绝句

玉魄昏黄罩素魂，縠波潋滟吸香痕。分身自在双涵得，总被空青一镜吞。
和梅花百咏诗 其八十四 城头梅
作者：王夫之
朝代：清
体裁：七言绝句

画影斜连大旆阴，丽谯日暮饱归禽。岧峣一听睢阳笛，月苦云深天地心。
和梅花百咏诗 其六 溪梅
作者：王夫之
朝代：清
体裁：七言绝句

香雾氤氲霭碧湾，流澌一夜送潺湲。低垂乱惹珠光溅，疑是疑非响佩环。
和梅花百咏诗 其六十 鸳鸯梅
作者：王夫之
朝代：清
体裁：七言绝句

青豆相思意偶通，开时疑说并头红。无端赚杀林和靖，三十六双一梦中。
和梅花百咏诗 其六十一 绿萼梅
作者：王夫之
朝代：清
体裁：七言绝句

叶色通梢晓气醒，趺香浮干艳心扃。单于莫怪胭脂失，汉月昏黄冢自青。
和梅花百咏诗 其六十七 罗浮梅
作者：王夫之
朝代：清
体裁：七言绝句

客路相逢散旅愁，桄桹月落海天悠。何当移向神山种，得共师雄赋白头。
和梅花百咏诗 其六十三 西湖梅
作者：王夫之
朝代：清
体裁：七言绝句

缥渺芳情送画船，苏堤莫诧柳如烟。葑田捲尽琉璃现，此是开山白乐天。
和梅花百咏诗 其六十九 廨舍梅
作者：王夫之
朝代：清
体裁：七言绝句

被拥黄紬晓睡醺，蜃窗晴送暗香闻。故山春色今何许，空署当轩五朵云。
和梅花百咏诗 其六十二 胭脂梅
作者：王夫之
朝代：清
体裁：七言绝句

红蓝染髓换霜肤，血滴灵芸凝玉壶。莫讶施朱教太赤，入时学得牡丹图。
和梅花百咏诗 其六十五 清江梅
作者：王夫之
朝代：清
体裁：七言绝句

沙明难辨几枝生，浪碧微看浅色轻。一疋练飞花样细，还从豆蔻夜熏成。
和梅花百咏诗 其六十八 汉宫梅
作者：王夫之
朝代：清
体裁：七言绝句

长门春锁万花深，纨扇无愁到玉林。记得虞渊官簿说，紫华紫叶结同心。
和梅花百咏诗 其六十六 孤山梅
作者：王夫之
朝代：清
体裁：七言绝句

放鹤亭空客已仙，裙腰褪粉断桥边。广陵新送青娥怨，苦判馀芳作杜鹃。
和梅花百咏诗 其六十四 东阁梅
作者：王夫之
朝代：清
体裁：七言绝句

香国扬州锦阵豪，诗情偏向峭寒高。都官吟后输声价，倾盖白头只水曹。
和梅花百咏诗 其十 梦梅
作者：王夫之
朝代：清
体裁：七言绝句

湘簟凝凉菡萏开，幽香冷触幻春回。因缘漫向痴人说，只作当先及第猜。
和梅花百咏诗 其十一 寻梅
作者：王夫之
朝代：清
体裁：七言绝句

消息心知在别峰，南参烟水尚重重。溪云乍捲流泉细，一点香飘带影逢。
和梅花百咏诗 其十七 友梅
作者：王夫之
朝代：清
体裁：七言绝句

大夫已见受秦封，君子还惊化鹤容。独抱冰心邀瑞叶，溪头三笑一相逢。
和梅花百咏诗 其十三 探梅
作者：王夫之
朝代：清
体裁：七言绝句

扳枝已见绿催新，敛萼犹疑粉未匀。子夜霜鸡惊晓起，逢迎不早怕花瞋。
和梅花百咏诗 其十九 评梅
作者：王夫之
朝代：清
体裁：七言绝句

绝色平分雪几曾，清香不怕月难胜。双标第一花卿品，莫遣姚黄妒汝能。
和梅花百咏诗 其十二 问梅
作者：王夫之
朝代：清
体裁：七言绝句

不是桃源惘去津，知开知落也难真。南邻酒伴经旬饮，欲与商量恐过春。
和梅花百咏诗 其十五 观梅
作者：王夫之
朝代：清
体裁：七言绝句

脉脉从看为解颐，阳和一茧细抽丝。捐情似水容相见，不许香车宝马窥。
和梅花百咏诗 其十八 寄梅
作者：王夫之
朝代：清
体裁：七言绝句

红尘日日促香乾，欲赠相思行路难。知到陇头春已尽，祗应将作柳枝看。
和梅花百咏诗 其十六 赏梅
作者：王夫之
朝代：清
体裁：七言绝句

徵诗檄就隔林催，鹤膝猩毡渡水来。婪尾不须倾腊酒，瓮头还有煮青醅。
和梅花百咏诗 其十四 索梅
作者：王夫之
朝代：清
体裁：七言绝句

楼头遥望识春生，雪径过从奈宿酲。闻说冻禽争采啄，何妨分我一杯羹。
和梅花百咏诗 其四 官梅
作者：王夫之
朝代：清
体裁：七言绝句

碧干扶疏间古槐，晨衙画鼓隔檐催。迎春初进缠红仗，一日偷闲得看来。
和梅花百咏诗 其四十 孤梅
作者：王夫之
朝代：清
体裁：七言绝句

空明碧瀁粉离离，寒鹊寻香远不迷。野渡问津人共指，重来犹记折残枝。
和梅花百咏诗 其四十一 移梅
作者：王夫之
朝代：清
体裁：七言绝句

徼欢得向玉堂栽，油帟朱阑碧甃台。断岸当年生长地，春云如絮野棠开。
和梅花百咏诗 其四十七 落梅
作者：王夫之
朝代：清

乍㬉初催朵朵齐，蛟冰风捲画楼西。琉璃国土堪埋玉，不遣馀香上燕泥。
和梅花百咏诗 其四十七 落梅
作者：王夫之
朝代：清
体裁：七言绝句

乍暖初催朵朵齐，蛟冰风捲画楼西。琉璃国土堪埋玉，不遣馀香上燕泥。
和梅花百咏诗 其四十三 老梅
作者：王夫之
朝代：清
体裁：七言绝句

天涯迟暮岁寒心，浅着铅华远罩阴。消渴文园相待久，黄金为买白头吟。
和梅花百咏诗 其四十九 宫梅
作者：王夫之
朝代：清
体裁：七言绝句

玉鳞遍覆软条青，合殿金铺尽日扃。唯有楼东人睡起，垆烟移远水晶瓶。
和梅花百咏诗 其四十二 疏梅
作者：王夫之
朝代：清
体裁：七言绝句

暮雨萧萧梦几忘，晨星落落意争狂。从教子结调羹用，不倚多金傲雒阳。
和梅花百咏诗 其四十五 矮梅
作者：王夫之
朝代：清
体裁：七言绝句

舞衣不浪费冰绡，仰笑垂杨衒楚腰。罗袜风生惊飏起，旋看缘带上头娇。
和梅花百咏诗 其四十八 瘦梅
作者：王夫之
朝代：清
体裁：七言绝句

断岸欹危挂古藤，红泉瑞露饱何曾。清羸百鸟衔来易，将供日中一食僧。
和梅花百咏诗 其四十六 远梅
作者：王夫之
朝代：清
体裁：七言绝句

邻院新栽叶未滋，窗前无分慰相思。逢人把过石桥去，借问攀从晓露时。
和梅花百咏诗 其四十四 新梅
作者：王夫之
朝代：清
体裁：七言绝句

试雨禁风始出胎，根苗忘尽旧亭台。倡条冶叶轻前辈，庾信江南老自哀。
和白沙
作者：王夫之
朝代：清

胡不思身巳有身，桃花柳絮各当春。归除共算三辰日，截续无差上古人。拔地雷声惊笋梦，弥天雨色养花神。他时午夜青天月，恰好金波片影真。粥饭终朝剧可怜，无心丛里有心天。髑髅不爽元生意，枯槁翻新看火然。莫撇孤清求鸟径，已知实际历长年。分明饶有中和用，不但虚悬未发前。问天无意更枯蓍，不道忘情胜马龟。蒙叟梦中真蛱蝶，柴桑枕上自轩羲。汀洲杜若香原在，海上蓬莱路不疑。欲起江门向今日，藤蓑珍重钓珊枝。百尺峰头泛铁船，情知到我却无缘。遥飞青鸟知难致，当顶金乌不易迁。一线自循芳草路，双趺直上蜃楼巅。劳劳终日心閒极，池上琴尊笑乐天。
和白沙·其一
作者：王夫之
朝代：清
体裁：七言律诗

胡不思身巳有身，桃花柳絮各当春。归除共算三辰日，截续无差上古人。拔地雷声惊笋梦，弥天雨色养花神。他时午夜青天月，恰好金波片影真。
和白沙·其七
作者：王夫之
朝代：清
体裁：七言绝句

五位一丝七日复，六爻全用九三乾。江门不卖閒风月，月白风清总未然。
和白沙·其三
作者：王夫之
朝代：清
体裁：七言律诗

问天无意更枯蓍，不道忘情胜马龟。蒙叟梦中真蛱蝶，柴桑枕上自轩羲。汀洲杜若香原在，海上蓬莱路不疑。欲起江门向今日，藤蓑珍重钓珊枝。
和白沙·其二
作者：王夫之
朝代：清
体裁：七言律诗

粥饭终朝剧可怜，无心丛里有心天。髑髅不爽元生意，枯槁翻新看火然。莫撇孤清求鸟径，已知实际历长年。分明饶有中和用，不但虚悬未发前。
和白沙·其五
作者：王夫之
朝代：清
体裁：七言绝句

影从虚出无生响，两段分开觉后迷。但识太空都扑满，不容风雨弄天机。
和白沙·其五
作者：王夫之
朝代：清

影从虚出无生响，两段分开觉后迷。但识太空都扑满，不容风雨弄天机。云移隔岭摇绿草，雨过横塘绽白莲。大造无心谁解此，庄生浪说欲忘言。五位一丝七日复，六爻全用九三乾。江门不卖閒风月，月白风清总未然。
和白沙·其六
作者：王夫之
朝代：清
体裁：七言绝句

云移隔岭摇绿草，雨过横塘绽白莲。大造无心谁解此，庄生浪说欲忘言。
和白沙·其四
作者：王夫之
朝代：清
体裁：七言律诗

百尺峰头泛铁船，情知到我却无缘。遥飞青鸟知难致，当顶金乌不易迁。一线自循芳草路，双趺直上蜃楼巅。劳劳终日心閒极，池上琴尊笑乐天。
和白沙中秋
作者：王夫之
朝代：清
体裁：五言律诗

片叶听萧然，何妨素影翩。东窗千嶂外，玉镜一轮圆。空界原非妄，天心巳尽传。明宵随显晦，墟里上孤烟。
和白沙八首
作者：王夫之
朝代：清

耳目忻浮光，不自知其性。砂中原含金，非天有殊命。外取亦甚晰，内视还成瞑。如彼夜行人，思与骐骥竞。天下自閒閒，人心长戚戚。身为物所持，骑虎不得息。息之在先几，几先人不识。适燕而南辕，终身无返迹。我闻庄定山，其心如寒铁。去我二百载，清琴音已绝。船山半亩池，一泓贮香雪。濯发夕风微，长歌弄明月。迢迢开一径，双足尽登临。密至云无际，明生月有心。当前霜岸直，彻底碧潭深。神禹留金简，居然在岳岑。蠕息皆吾侣，鲲鹏固不交。有时冰串释，歘尔泪珠浇。酬物唯三径，从天付一瓢。空林桂花发，何有小山招。此心昼夜至，此生天地生。云先肤寸合，月到上弦明。自昔知无畏，随方受一清。白沙潇洒处，步步踏莎行。无云天自碧，有云天亦清。在天原不损，因尔有云名。一极情无妄，六爻变遂成。千秋尽合辙，莫笑造车轻。江门一空际，万卷且幽寻。龙马谁之迹，星河尽此心。萍月开池影，松风合涧音。万端无彼是，中有指南针。
和白沙八首·其一
作者：王夫之
朝代：清
体裁：古风

耳目忻浮光，不自知其性。砂中原含金，非天有殊命。外取亦甚晰，内视还成瞑。如彼夜行人，思与骐骥竞。
和白沙八首·其七
作者：王夫之
朝代：清
体裁：古风

无云天自碧，有云天亦清。在天原不损，因尔有云名。一极情无妄，六爻变遂成。千秋尽合辙，莫笑造车轻。
和白沙八首·其三
作者：王夫之
朝代：清
体裁：古风

我闻庄定山，其心如寒铁。去我二百载，清琴音已绝。船山半亩池，一泓贮香雪。濯发夕风微，长歌弄明月。
和白沙八首·其二
作者：王夫之
朝代：清
体裁：古风

天下自閒閒，人心长戚戚。身为物所持，骑虎不得息。息之在先几，几先人不识。适燕而南辕，终身无返迹。
和白沙八首·其五
作者：王夫之
朝代：清
体裁：古风

蠕息皆吾侣，鲲鹏固不交。有时冰串释，歘尔泪珠浇。酬物唯三径，从天付一瓢。空林桂花发，何有小山招。
和白沙八首·其八
作者：王夫之
朝代：清
体裁：古风

江门一空际，万卷且幽寻。龙马谁之迹，星河尽此心。萍月开池影，松风合涧音。万端无彼是，中有指南针。
和白沙八首·其六
作者：王夫之
朝代：清
体裁：古风

此心昼夜至，此生天地生。云先肤寸合，月到上弦明。自昔知无畏，随方受一清。白沙潇洒处，步步踏莎行。
和白沙八首·其四
作者：王夫之
朝代：清
体裁：古风

迢迢开一径，双足尽登临。密至云无际，明生月有心。当前霜岸直，彻底碧潭深。神禹留金简，居然在岳岑。
和白沙怀古
作者：王夫之
朝代：清
体裁：五言律诗

伏羲枕上皇，靖节不荒唐。浇酒巾犹湿，当篱菊巳香。云飞从鸟倦，苗长记农祥。天地悠悠里，春风正未央。
和白沙桃花
作者：王夫之
朝代：清
体裁：七言绝句

花到灵云只一开，桃根桃叶隔天台。刘郎前度人无恙，日日看花不厌来。
和白沙梅花
作者：王夫之
朝代：清

梅花欲发雪撩之，不损清香一万枝。半点千钧春气力，看花人似海谁知。花外春光有此梅，江城断岸尽催开。寒蜂冻蝶谁驱汝，度叶穿花得得来。
和白沙梅花·其一
作者：王夫之
朝代：清
体裁：七言绝句

梅花欲发雪撩之，不损清香一万枝。半点千钧春气力，看花人似海谁知。
和白沙梅花·其三
作者：王夫之
朝代：清
体裁：五言律诗

天地机方息，此花不暂閒。斜阳熏橤破，冻蝶饱香还。浅水寻犹远，高枝折未难。壸天麟髓浃，何必问神山。
和白沙梅花·其二
作者：王夫之
朝代：清
体裁：七言绝句

花外春光有此梅，江城断岸尽催开。寒蜂冻蝶谁驱汝，度叶穿花得得来。
和白沙真乐吟效康节体
作者：王夫之
朝代：清
体裁：古风

真乐夫如何，我生天地间。言言而行行，无非体清元。春鸟鸣华林，秋水清寒渊。无功之功微，乘龙而御乾。
和白沙钓濑与湛民泽收管诗示唐须竹
作者：王夫之
朝代：清
体裁：七言绝句

遥山写出虚无画，孤笛吹来雪月吟。不是逢人难口说，湘流清浅祝融深。
和陶停云赠芋岩五十初度四首
作者：王夫之
朝代：清

蒸蒸良稼，涤涤灵雨。滋湑以荣，炎威莫阻。君子不遐，如琴在抚。无念古人，空尔延伫。道延今者，爰如鸿濛。靡明靡日，靡流靡江。如彼暗室，召晖于窗。匪君子任，其孰能从。有梅有梅，霜裛其荣。人恤尔寒，尔怡予情。不愆日迈，不负月征。维仁引年，以保尔生。乔乔豫章，执彼斧柯。匪不日劳，许许维和。天期不假，物望实多。蘧生知化，日益云何。
和陶停云赠芋岩五十初度四首·其一
作者：王夫之
朝代：清
体裁：四言诗

蒸蒸良稼，涤涤灵雨。滋湑以荣，炎威莫阻。君子不遐，如琴在抚。无念古人，空尔延伫。
和陶停云赠芋岩五十初度四首·其三
作者：王夫之
朝代：清
体裁：四言诗

有梅有梅，霜裛其荣。人恤尔寒，尔怡予情。不愆日迈，不负月征。维仁引年，以保尔生。
和陶停云赠芋岩五十初度四首·其二
作者：王夫之
朝代：清
体裁：四言诗

道延今者，爰如鸿濛。靡明靡日，靡流靡江。如彼暗室，召晖于窗。匪君子任，其孰能从。
和陶停云赠芋岩五十初度四首·其四
作者：王夫之
朝代：清
体裁：四言诗

乔乔豫章，执彼斧柯。匪不日劳，许许维和。天期不假，物望实多。蘧生知化，日益云何。
和高季迪风雨
作者：王夫之
朝代：清
体裁：古风

风雨适在兹，歌叹无与言。人事杳无绪，天情亦易迁。怀抱终古间，曲折固勿谖。腰镰入深云，荷薪续午烟。聊尔为晨夕，不知经岁年。思彼信陵客，曾为陈监门。
和龟山此日不再得
作者：王夫之
朝代：清

我生秉孱弱，不能任耕桑。居然消秫稻，何以酬旻苍。星尽晨鸡鸣，东方生炯光。良阴无踟踌，俄顷收斜阳。行行天地间，南北各有方。步履无定审，宇宙空茫茫。忮求但自辑，尚未足以臧。百端苟遏绝，暗触还自？。身心取轻安，未免等秕糠。良珠固在握，胡乃忘吾藏。春暄熏百草，随类发芬芳。秋气净四极，一碧涵清刚。春秋皆在斯，何为空徬徨。积粟太仓盈，积步万里长。踸踔而凌越，竺氏与蒙庄。如彼鸟篆空，漫尔矜文章。辨说及组绣，慷慨登词场。如彼挟策子，与博偕亡羊。砭心不知痛，支体皆隳忘。何忍蹈此蹊，而更诧豪彊。关闽有津济，但自理舟航。鼓勇未为殊，绵绵功在常。一息不相续，前勤皆巳亡。与俗俱汨没，徒为造物伤。返念诚自惊，斯须分圣狂。
和龟山此日不再得
作者：王夫之
朝代：清
体裁：古风

我生秉孱弱，不能任耕桑。居然消秫稻，何以酬旻苍。星尽晨鸡鸣，东方生炯光。良阴无踟踌，俄顷收斜阳。行行天地间，南北各有方。步履无定审，宇宙空茫茫。忮求但自辑，尚未足以臧。百端苟遏绝，暗触还自�。身心取轻安，未免等秕糠。良珠固在握，胡乃忘吾藏。春暄熏百草，随类发芬芳。秋气净四极，一碧涵清刚。春秋皆在斯，何为空徬徨。积粟太仓盈，积步万里长。踸踔而凌越，竺氏与蒙庄。如彼鸟篆空，漫尔矜文章。辨说及组绣，慷慨登词场。如彼挟策子，与博偕亡羊。砭心不知痛，支体皆隳忘。何忍蹈此蹊，而更诧豪彊。关闽有津济，但自理舟航。鼓勇未为殊，绵绵功在常。一息不相续，前勤皆巳亡。与俗俱汨没，徒为造物伤。返念诚自惊，斯须分圣狂。
咏史二十七首·其一
作者：王夫之
朝代：清
体裁：六言诗

箕子生传淇范，刘歆死击谷梁。叛父祇求媚莽，称天原是存商。
咏史二十七首·其七
作者：王夫之
朝代：清
体裁：六言诗

信陵饮酒近内，步兵泣路驱车。赢得不知别苦，难忘聊复愁予。
咏史二十七首·其三
作者：王夫之
朝代：清
体裁：六言诗

桎梏荀卿性恶，逍遥王衍无为。指鹿不迷物则，问蛙方證希夷。
咏史二十七首·其九
作者：王夫之
朝代：清
体裁：六言诗

凤杳扬雄拾羽，龙乖谷永探鳞。奇字詅痴万卷，危言卖绽千春。
咏史二十七首·其二
作者：王夫之
朝代：清
体裁：六言诗

堕泪曲江秋燕，白头小范黄花。变雅三年破斧，续骚一部怀沙。
咏史二十七首·其二十
作者：王夫之
朝代：清
体裁：六言诗

着面维州黑子，还魂免役青蚨。皮砌只争燖揉，头倾忘却支吾。
咏史二十七首·其二十一
作者：王夫之
朝代：清
体裁：六言诗

狄青非万人敌，韦皋亦百里才。学击鹰鹯誇俊，知音黄雀生灾。
咏史二十七首·其二十七
作者：王夫之
朝代：清
体裁：六言诗

乍可黄冠归宋，羞将白血殉元。蜜蘖不争甜苦，猿虫各有精魂。
咏史二十七首·其二十三
作者：王夫之
朝代：清
体裁：六言诗

擒守忠如捉鳖，奉嘉王亦建瓴。流汗帆风摇橹，埋头白昼囊萤。
咏史二十七首·其二十二
作者：王夫之
朝代：清
体裁：六言诗

子厚县崖题壁，昌黎华岳投书。小人可使有勇，君子其蔽也愚。
咏史二十七首·其二十五
作者：王夫之
朝代：清
体裁：六言诗

家法销兵杯酒，朝章决狱风波。无信人言采苦，其则不远伐柯。
咏史二十七首·其二十六
作者：王夫之
朝代：清
体裁：六言诗

蟋蟀消归秋壑，鹦�生受思陵。几队吟虫语鸟，一抔秋州冬青。
咏史二十七首·其二十四
作者：王夫之
朝代：清
体裁：六言诗

习气齐邱说法，门头唐主参禅。圆顶方袍天子，黄扉紫阁神仙。
咏史二十七首·其五
作者：王夫之
朝代：清
体裁：六言诗

公主盘飧赌命，上卿片唾输头。偏是羁孤臣妾，贪他菌蟪春秋。
咏史二十七首·其八
作者：王夫之
朝代：清
体裁：六言诗

田丰死争官渡，鸱夷不谏夫椒。未到水穷山尽，难回坠石狂潮。
咏史二十七首·其六
作者：王夫之
朝代：清
体裁：六言诗

中垒传经烧汞，东坡抗疏逃禅。梦傍昌黎床榻，炉兼万毕铜铅。
咏史二十七首·其十
作者：王夫之
朝代：清
体裁：六言诗

元载饥寒扫迹，苏秦车骑迎门。裹马装妻勾当，髑髅血肉乾坤。
咏史二十七首·其十一
作者：王夫之
朝代：清
体裁：六言诗

李绩逢人便杀，西巴见鹿犹怜。自让孟孙眼孔，何须武瞾金钱。
咏史二十七首·其十七
作者：王夫之
朝代：清
体裁：六言诗

魏篡陈思堕泪，晋亡谢客挥戈。夺嫡封侯愿力，顽民义士风波。
咏史二十七首·其十三
作者：王夫之
朝代：清
体裁：六言诗

曹魏登坛舜禹，萧梁塔庙瞿昙。酸得不禁太苦，悟来妙在无惭。
咏史二十七首·其十九
作者：王夫之
朝代：清
体裁：六言诗

郗鉴生怜逆子，沈充死愧贤孙。桂蠹何伤芳树，兰芽不染滫根。
咏史二十七首·其十二
作者：王夫之
朝代：清
体裁：六言诗

泜水潍城垓下，陈仓子午褒斜。先手偏争后着，一羊不奈三叉。
咏史二十七首·其十五
作者：王夫之
朝代：清
体裁：六言诗

肯死魔留佛种，再来鹰化鸠啼。借问邦昌伪相，何如任永淫妻。
咏史二十七首·其十八
作者：王夫之
朝代：清
体裁：六言诗

孝逸妆台授钺，崔生穹帐修文。临镜妖狐国史，擭阑鹦鹉将军。
咏史二十七首·其十六
作者：王夫之
朝代：清
体裁：六言诗

方寸止知老母，始终唯报韩王。家鹜尽供玉馔，元禽长寄雕梁。
咏史二十七首·其十四
作者：王夫之
朝代：清
体裁：六言诗

代契丹憎延广，为司马爱谯周。一线容头活计，二毛肉袒风流。
咏史二十七首·其四
作者：王夫之
朝代：清
体裁：六言诗

安世不藏父恶，南轩尽掩前羞。迁史直承尧典，紫阳曲学春秋。
咏归燕
作者：王夫之
朝代：清
体裁：古风

凉叶飞不息，凋荷尚孤擎。海天杳何许，层递秋云生。栖鸟鸣高树，焉知归燕情。
咏怀次韵
作者：王夫之
朝代：清

洪炉片雪陈公甫，独棹中流罗一峰。玉露金茎撑九陌，桃花流水度三冬。江门孤月元无影，太极丸春自有容。传与铁船凭泛海，棹歌声里尽相逢。不问青天拟问谁，孤琴摇曳动清脾。雷声偶逐片云起，轻碧无劳过雨疑。几有一沤生旧处，笑看新叶发残枝。逢人持此閒供具，啼笑当前换两眉。纸窗无缝看青山，也觉秋容不放閒。瓶水影中莎草岸，菱花曲里白蘋湾。他时摇落含春思，昨夜萧清启月颜。识得金风消息好，逢场抖擞试痴顽。
咏怀次韵·其一
作者：王夫之
朝代：清
体裁：七言律诗

洪炉片雪陈公甫，独棹中流罗一峰。玉露金茎撑九陌，桃花流水度三冬。江门孤月元无影，太极丸春自有容。传与铁船凭泛海，棹歌声里尽相逢。
咏怀次韵·其三
作者：王夫之
朝代：清
体裁：七言律诗

纸窗无缝看青山，也觉秋容不放閒。瓶水影中莎草岸，菱花曲里白蘋湾。他时摇落含春思，昨夜萧清启月颜。识得金风消息好，逢场抖擞试痴顽。
咏怀次韵·其二
作者：王夫之
朝代：清
体裁：七言律诗

不问青天拟问谁，孤琴摇曳动清脾。雷声偶逐片云起，轻碧无劳过雨疑。几有一沤生旧处，笑看新叶发残枝。逢人持此閒供具，啼笑当前换两眉。
咏木鱼二首
作者：王夫之
朝代：清

绀宇虚堂敞肃阴，莲趺直下启孤音。霏微乐句香烟合，萧飒清喧坠叶侵。梦觉乍如星漏永，帘垂閒遣梵筵深。初机涂毒难酬得，定借惊鱼警夙心。崔嵬忘情受众吹，息机何用作鳞而。敲空别證生公义，弹指还拈宝月诗。驯鸽依檐春雨静，蒲牢息杵晓空知。新翻罢钓离钩句，从遣楗槌客尽疑。
咏木鱼二首·其一
作者：王夫之
朝代：清
体裁：七言律诗

绀宇虚堂敞肃阴，莲趺直下启孤音。霏微乐句香烟合，萧飒清喧坠叶侵。梦觉乍如星漏永，帘垂閒遣梵筵深。初机涂毒难酬得，定借惊鱼警夙心。
咏木鱼二首·其二
作者：王夫之
朝代：清
体裁：七言律诗

崔嵬忘情受众吹，息机何用作鳞而。敲空别證生公义，弹指还拈宝月诗。驯鸽依檐春雨静，蒲牢息杵晓空知。新翻罢钓离钩句，从遣楗槌客尽疑。
咏百合
作者：王夫之
朝代：清
体裁：五言绝句

莲瓣浓含粉，药房素养胎。繇来千种束，不放寸心开。
咏菊答须竹
作者：王夫之
朝代：清
体裁：五言排律

选芳宜隐秀，经岁得秋情。苗浅春滋弱，心微露贮轻。啼莺无醒梦，飞絮谢思萦。雨浃浮光上，吹暄逸态呈。蠹憎痕屡剔，丝系玉防倾。爱惜消长日，从容养静萌。荷风熏晚绿，蕉雾洒孤荣。叶叶容迟上，亭亭有独擎。艰难出畏景，珍重享西清。紫葆光初透，珠胎润巳滢。竹枝留上番，梅影剪疏横。专气邀金液，丰仁长玉婴。星榆方历历，云朵遂盈盈。土德先推王，冰心亦保贞。有时浴紫水，终不炫丹猩。香外幽难似，薰馀静不撄。肃然登鼻观，嗒尔偃心旌。龙腊痴谁妒，薝葡逸未平。霄空霜一色，天迥月三更。倦赏愁寒夕，邀欢暂晚晴。袂辞歧路把，目厌满堂成。桂酿聊孤酌，莼丝小佐羹。催开辞羯鼓，过访待缑笙。巳事开三径，端居爱九名。同床犹各梦，顾影易魂惊。身后从冰雪，魂归返日精。摧芳宁问落，涤月不辞烹。君意如相念，殷勤访夕英。
咏菊答须竹
作者：王夫之
朝代：清

选芳宜隐秀，经岁得秋情。苗浅春滋弱，心微露贮轻。啼莺无醒梦，飞絮谢思萦。雨浃浮光上，吹暄逸态呈。蠹憎痕屡剔，丝繫玉防倾。爱惜消长日，从容养静萌。荷风熏晚绿，蕉雾洒孤荣。叶叶容迟上，亭亭有独擎。艰难出畏景，珍重享西清。紫葆光初透，珠胎润巳滢。竹枝留上番，梅影剪疏横。专气邀金液，丰仁长玉婴。星榆方历历，云朵遂盈盈。土德先推王，冰心亦保贞。有时浴紫水，终不炫丹猩。香外幽难似，薰馀静不撄。肃然登鼻观，嗒尔偃心旌。龙腊痴谁妒，薝葡逸未平。霄空霜一色，天迥月三更。倦赏愁寒夕，邀欢暂晚晴。袂辞歧路把，目厌满堂成。桂酿聊孤酌，莼丝小佐羹。催开辞羯鼓，过访待缑笙。巳事开三径，端居爱九名。同床犹各梦，顾影易魂惊。身后从冰雪，魂归返日精。摧芳宁问落，涤月不辞烹。君意如相念，殷勤访夕英。
咏雪
作者：王夫之
朝代：清

素绡幂岫浅黄通，倒影青冥一片浓。雁背皴含天阙景，鱼鳞云烈晚檐风。乾坤回合摇山泽，形魄孤清接混濛。回首少年心绪回，冲寒狂折野梅红。霰外闲飞几片轻，回瞻平甸巳盈盈。梅趺出色翻红栗，草甲栖心映绿晶。云幕空轮千影转，风回池縠万双迎。南塘曲岸谁相待，不惜明珠百斛倾。皑光晨射凝脂肥，海日轮孤腻不飞。红药隐尖疑月冷，梨花摇梦想春晖。池云压顶团鱼阵，松粉铺翎散鹤衣。遥想玉峰辰似此，清寒应悔学仙飞。清空无际奈寒何，万岫参差捲白波。人在冰轮迷海岸，天回平野倒云窝。松风吹咽笙三叠，槠叶微留碧半柯。不信人间有春日，桃花红雨点青莎。
咏雪·其一
作者：王夫之
朝代：清

素绡幂岫浅黄通，倒影青冥一片浓。雁背皴含天阙景，鱼鳞云烈晚檐风。乾坤回合摇山泽，形魄孤清接混濛。回首少年心绪回，冲寒狂折野梅红。
咏雪·其一
作者：王夫之
朝代：清
体裁：七言律诗

素绡幂岫浅黄通，倒影青冥一片浓。雁背皴含天阙景，鱼鳞云烈晚檐风。乾坤回合摇山泽，形魄孤清接混濛。回首少年心绪迥，冲寒狂折野梅红。
咏雪·其三
作者：王夫之
朝代：清
体裁：七言律诗

皑光晨射凝脂肥，海日轮孤腻不飞。红药隐尖疑月冷，梨花摇梦想春晖。池云压顶团鱼阵，松粉铺翎散鹤衣。遥想玉峰辰似此，清寒应悔学仙飞。
咏雪·其二
作者：王夫之
朝代：清
体裁：七言律诗

霰外闲飞几片轻，回瞻平甸巳盈盈。梅趺出色翻红栗，草甲栖心映绿晶。云幕空轮千影转，风回池縠万双迎。南塘曲岸谁相待，不惜明珠百斛倾。
咏雪·其四
作者：王夫之
朝代：清
体裁：七言律诗

清空无际奈寒何，万岫参差捲白波。人在冰轮迷海岸，天回平野倒云窝。松风吹咽笙三叠，槠叶微留碧半柯。不信人间有春日，桃花红雨点青莎。
咏风戏作艳体
作者：王夫之
朝代：清
体裁：五言排律

约约轻云敛，匀匀晚气凉。不教留鸟梦，何处有花香。绣幕鸳回翼，莲镫叶坠黄。窗摇三叠水，帘荡一波湘。宝鸭纤丝乱，笺鸾密宇藏。低回穿药槛，幽悄度兰房。结束舒袿带，萦纡绕紩囊。佩交情未许，芳袭妒何妨。却扇从花笑，飘裾趁草长。微温聊竹坞，无影到银塘。系臂蛛丝缠，当钗粉絮镶。蝶双愁易失，燕冷怯归忙。匀汗乾珠琲，回襟漾水光。停凝怜瀫浪，端重笑垂杨。暖阁扃金钥，鞦韆赛锦裳。暗尘禁冉冉，檐马错琅琅。藤合摇阴碧，菱开漏镜霜。迟归贪柳影，密语间松簧。绒缕穿针乱，花须斗草忘。闲情迷蕴藉，春思尽清狂。卯酒消微醉，云鬟乱夕妆。知谁千里怨，帆影望归航。
哀管生永叙
作者：王夫之
朝代：清
体裁：五言排律

落叶风喧夕，啼鸦柏冷霜。如何悼亡客，还有丧予伤。岳径云藏雪，洋泉月引凉。培兰将九畹，鍊镜巳三商。带草先摧绿，传灯独秉光。思深千里驾，望属百身良。煜煜芝房折，悠悠蒿里长。紫囊悲太傅，缃帙冷中郎。春谷江流远，南云塞路荒。人情谁剑挂，天道岂弓张。交绝怜东里，狂歌问子桑。贡生空委佩，鲍叔未分粻。笛咽山阳馆，琴残子敬床。宁知哀九辩，不及待沈湘。
哕
作者：王夫之
朝代：清
体裁：五言绝句

河间酒垆前，常愁欢见绝。絮杀采桑人，同心若为结。
哨遍·广归去来辞〇苏于瞻檃括归去来辞陶公之馀潘也吾自有大归大去而大来者为期未知远近然知迟迟之不如接淅久矣因借其韵以自抒己怀
作者：王夫之
朝代：清

一领青蓑，一柄长镵，也是閒牵累。归去来何处，可言归，旧家山目。前即是知，者稀谁堪就，问津路莫将黄叶。迷童稚凭冷，觑春花閒，看秋月苍天伎。俩止此笑乾坤两扇。半开扉任柳絮穿帘。扑面飞既，不黏泥自，然轻脱唯。吾，之意噫归。去来兮纵横万里。人间世嚼匫。{匸内龠}橄榄来回甘。苦知味弄二，月轻雷散，一天暮霭倾倒银。河香水酿就，蜂蜜惊回，蚁梦丈夫当如。此矣昭，昭白日亭午。时驾玉虬停骖一问。之向虞渊可容转。计烛龙今在何，处料也难酬。答但斟北斗天，浆满斝恣。我花前沈。醉归来斩尽一团，疑胡不归漫留止。
哨遍·广归去来辞〇苏于瞻檃括归去来辞陶公之馀潘也吾自有大归大去而大来者为期未知远近然知迟迟之不如接淅久矣因借其韵以自抒己怀
作者：王夫之
朝代：清
体裁：词

一领青蓑，一柄长镵，也是閒牵累。归去来，何处可言归。旧家山目前即是。知者稀。谁堪就问津路，莫将黄叶迷童稚。凭冷觑春花，閒看秋月，苍天伎俩止此。笑乾坤两扇半开扉。任柳絮穿帘扑面飞。既不黏泥，自然轻脱，唯吾之意。噫。归去来兮。纵横万里人间世。嚼囫囵橄榄，来回甘苦知味。弄二月轻雷，散一天暮霭，倾倒银河香水。酿就蜂蜜，惊回蚁梦，丈夫当如此矣。昭昭白日亭午时。驾玉虬停骖一问之。向虞渊、可容转计。烛龙今在何处，料也难酬答，但斟北斗天浆满斝，恣我花前沈醉。归来斩尽一团疑。胡不归、漫留止。
哭
作者：王夫之
朝代：清
体裁：五言绝句

背我堂堂去，随他昔昔来。无情犹有恨，独上望春台。
哭内弟郑忝生
作者：王夫之
朝代：清
体裁：古风

悠悠重悠悠，送子冈陇头。乍可为陌上之秋草，繁霜一夕同荒邱。不能为磷磷之白石，相看逝水旋东流。与君别何所，庭前绿竹下。日夕君不来，春云覆平野。与君期何日，三五轮魄充。君归黄泉去，月轮故未空。君家旧住鹿门溪，君魂欲归道路迷。与君相逢入桂城，铁骑斥野飞箭鸣。旧愁疑在春梦惊，乃知君死而余生。生亦不可期，死亦不可悲。鸡鸣月落杉桥路，且与须臾哭别离。
哭李一超
作者：王夫之
朝代：清
体裁：五言律诗

鶗鴂春先逝，龙蛇斗未开。容头馀子在，匕首酒人灾。白发摇风木，丹心亘夜台。报恩无意日，留取劫前灰。
哭欧阳三弟叔敬沈湘六首
作者：王夫之
朝代：清

菖雨蘋风杜若香，怀沙千古吊潇湘。迟回怕唱招魂曲，不信人间别已长。通眉旧是玉楼仙，昌谷春消野竹烟。誓倒奚囊传好句，人间差有外兄贤。荆榛小径对春溪，月上芭蕉碧影迷。池馆山阳留不得，愁来唯伴野猿啼。枯木难消只赋心，散愁长欲寄知音。调孤雌霓休文句，哭碎灵床子敬琴。瓣香洒血气奔雷，采葛歌残击筑哀。十四年来争一死，英雄消受野棠开。南荣枝叶各相当，抛玉挥金意共长。岸谷消沉羊叔子，推恩无分到中郎。
哭欧阳三弟叔敬沈湘六首·其一
作者：王夫之
朝代：清
体裁：七言绝句

菖雨蘋风杜若香，怀沙千古吊潇湘。迟回怕唱招魂曲，不信人间别已长。
哭欧阳三弟叔敬沈湘六首·其三
作者：王夫之
朝代：清
体裁：七言绝句

荆榛小径对春溪，月上芭蕉碧影迷。池馆山阳留不得，愁来唯伴野猿啼。
哭欧阳三弟叔敬沈湘六首·其二
作者：王夫之
朝代：清
体裁：七言绝句

通眉旧是玉楼仙，昌谷春消野竹烟。誓倒奚囊传好句，人间差有外兄贤。
哭欧阳三弟叔敬沈湘六首·其五
作者：王夫之
朝代：清
体裁：七言绝句

瓣香洒血气奔雷，采葛歌残击筑哀。十四年来争一死，英雄消受野棠开。
哭欧阳三弟叔敬沈湘六首·其六
作者：王夫之
朝代：清
体裁：七言绝句

南荣枝叶各相当，抛玉挥金意共长。岸谷消沉羊叔子，推恩无分到中郎。
哭欧阳三弟叔敬沈湘六首·其四
作者：王夫之
朝代：清
体裁：七言绝句

枯木难消只赋心，散愁长欲寄知音。调孤雌霓休文句，哭碎灵床子敬琴。
唐如心见过
作者：王夫之
朝代：清

春草初生雪霰零，山山曾踏几茎青。居然天地成今古，何必云岚不典型。执戟汉亡谁载酒，尚书秦暴有传经。怜君问礼当深夜，急难原头念鹡鸰。酌酒无多剪烛长，凌侵冰玉蹙寒塘。赠云有意寻宏景，赋雪无心付谢庄。玳瑁云痕开远碧，流莺柳色竞新黄。晴光倩送青鞋去，分取狂夫一半狂。
唐如心见过·其一
作者：王夫之
朝代：清
体裁：七言律诗

春草初生雪霰零，山山曾踏几茎青。居然天地成今古，何必云岚不典型。执戟汉亡谁载酒，尚书秦暴有传经。怜君问礼当深夜，急难原头念鹡鸰。
唐如心见过·其二
作者：王夫之
朝代：清
体裁：七言律诗

酌酒无多剪烛长，凌侵冰玉蹙寒塘。赠云有意寻宏景，赋雪无心付谢庄。玳瑁云痕开远碧，流莺柳色竞新黄。晴光倩送青鞋去，分取狂夫一半狂。
喜迁莺·元夕
作者：王夫之
朝代：清
体裁：词

龟纹云展，逗月影、照人清善。徼幸春光，等閒换却，银海玉山万片。不道残梅，香尽似惜柳条绿浅。更念我一茎瘦骨，风丝欲剪缱绻。笑年年岁岁，长伴韶华转。野烧烘朱，疏星炫采，一点山镫光颤。良夜人閒似此，莫问琼壸近远。痴来自笑衰翁，受用东风消遣。
四月一日
作者：王夫之
朝代：清
体裁：五言律诗

莫更惜春光，条条爱景长。楝花三日雨，燕子一襟凉。鱼影深摇绿，梅腮巳上黄。韶华读史过，天地尽清狂。
因林塘小曲筑草庵开南窗不知复几年晏坐漫成六首呈桃坞老人暨家兄石崖先生同作六首
作者：王夫之
朝代：清

营筑非吾道，林塘适物清。吹瓢疑稍释，逃影妄初成。无闷炊烟损，多徼曙月晴。暄风淩小雪，当砌炫冬荣。七尺一丝存，馀生半席温。浮沤仍往迹，块土认谁恩。飞鸟消云际，幽虫蛰草根。小东皋畔客，今日暂招魂。一日一生留，无缘谢白头。天情垂粥饭，家学志春秋。月影虚窗满，云滋砌草柔。濂溪香菡萏，孤棹试中流。耕钓传先志，人知德不堪。钏声原宿业，崖蜜自先甘。寓目团栾浅，初心冷暖谙。鸿踪沙外雪，聊谢盖棺惭。病畏朔风寒，南窗背岭安。林风迟九夏，日影梦三竿。乞种谁家树，旋成几尺阑。死生还似此，倍觉有心难。隐几愿经年，垂杨左肘穿。虚空战雷雨，血骨袅霜烟。萦蚓通幽迹，惊鱼遣熟眠。天情随近远，何有息双肩。
因林塘小曲筑草庵开南窗不知复几年晏坐漫成六首呈桃坞老人暨家兄石崖先生同作六首·其一
作者：王夫之
朝代：清
体裁：五言律诗

营筑非吾道，林塘适物清。吹瓢疑稍释，逃影妄初成。无闷炊烟损，多徼曙月晴。暄风淩小雪，当砌炫冬荣。
因林塘小曲筑草庵开南窗不知复几年晏坐漫成六首呈桃坞老人暨家兄石崖先生同作六首·其三
作者：王夫之
朝代：清
体裁：五言律诗

一日一生留，无缘谢白头。天情垂粥饭，家学志春秋。月影虚窗满，云滋砌草柔。濂溪香菡萏，孤棹试中流。
因林塘小曲筑草庵开南窗不知复几年晏坐漫成六首呈桃坞老人暨家兄石崖先生同作六首·其二
作者：王夫之
朝代：清
体裁：五言律诗

七尺一丝存，馀生半席温。浮沤仍往迹，块土认谁恩。飞鸟消云际，幽虫蛰草根。小东皋畔客，今日暂招魂。
因林塘小曲筑草庵开南窗不知复几年晏坐漫成六首呈桃坞老人暨家兄石崖先生同作六首·其五
作者：王夫之
朝代：清
体裁：五言律诗

病畏朔风寒，南窗背岭安。林风迟九夏，日影梦三竿。乞种谁家树，旋成几尺阑。死生还似此，倍觉有心难。
因林塘小曲筑草庵开南窗不知复几年晏坐漫成六首呈桃坞老人暨家兄石崖先生同作六首·其六
作者：王夫之
朝代：清
体裁：五言律诗

隐几愿经年，垂杨左肘穿。虚空战雷雨，血骨袅霜烟。萦蚓通幽迹，惊鱼遣熟眠。天情随近远，何有息双肩。
因林塘小曲筑草庵开南窗不知复几年晏坐漫成六首呈桃坞老人暨家兄石崖先生同作六首·其四
作者：王夫之
朝代：清
体裁：五言律诗

耕钓传先志，人知德不堪。钏声原宿业，崖蜜自先甘。寓目团栾浅，初心冷暖谙。鸿踪沙外雪，聊谢盖棺惭。
圆通庵初雨睡起闻朱兼五侍御从平西谒桐城阁老归病书戏赠
作者：王夫之
朝代：清

秋井拖阴柳色阑，疏云开碧整归鞍。梧桐新坠平津苑，鸂？遥飞御史滩。愁里关山江北杳，尊前星汉粤天寒。棋枰应尽中原略，莫遣苍生属望难。
圆通庵初雨睡起闻朱兼五侍御从平西谒桐城阁老归病书戏赠
作者：王夫之
朝代：清
体裁：七言律诗

秋井拖阴柳色阑，疏云开碧整归鞍。梧桐新坠平津苑，鸂�遥飞御史滩。愁里关山江北杳，尊前星汉粤天寒。棋枰应尽中原略，莫遣苍生属望难。
复病
作者：王夫之
朝代：清
体裁：五言律诗

消病一春长，藤蓑挂草堂。亲知劳送蜜，蔬笋慰休粮。剑鼻苔侵涩，书函燕坠香。侵凌看柳絮，乱扑一襟霜。
夏夕
作者：王夫之
朝代：清

西清开一曲，明绿半溪深。白鸟回峰碧，青林渡水阴。荷轻初露坠，风定暗香侵。隐几吾生事，萧然不自今。试暑方前日，重阴疑凛秋。云封双岭合，萤乱一星流。阅化知无尽，为生果似浮。不须多病后，始拟访丹邱。
夏夕·其一
作者：王夫之
朝代：清
体裁：五言律诗

西清开一曲，明绿半溪深。白鸟回峰碧，青林渡水阴。荷轻初露坠，风定暗香侵。隐几吾生事，萧然不自今。
夏夕·其二
作者：王夫之
朝代：清
体裁：五言律诗

试暑方前日，重阴疑凛秋。云封双岭合，萤乱一星流。阅化知无尽，为生果似浮。不须多病后，始拟访丹邱。
夏夜
作者：王夫之
朝代：清
体裁：五言律诗

裛露青林合，微凉生未央。太清平野阔，薄雾远山长。南树惊乌鹊，双星忆凤凰。吹来何处笛，急调欲清商。
夏日喜何诣得见过
作者：王夫之
朝代：清

苗叶梳风暑乍消，归禽掠日影逍遥。闲披绿草依孤树，喜看青衫渡小桥。密语偶窥康节梦，清狂未觉步兵骄。剪灯坐叹流光回，他日何方觅老樵。
夏日喜何诣得见过
作者：王夫之
朝代：清
体裁：七言律诗

苗叶梳风暑乍消，归禽掠日影逍遥。闲披绿草依孤树，喜看青衫渡小桥。密语偶窥康节梦，清狂未觉步兵骄。剪灯坐叹流光迥，他日何方觅老樵。
夏日端居
作者：王夫之
朝代：清
体裁：古风

岫云无本始，飘风善因依。暑坐一以望，空明两不违。白日舒中陆，绿草澹鲜辉。游蝶池阴飞，双鸟云际归。自治欣有合，炎情中已微。
多丽·别恨
作者：王夫之
朝代：清
体裁：词

悄年华，偏是流光难掷。梦回时、分明眼底，离亭杨柳初折。浑相忘、金微路远，与扳留、青组珠勒。天涯何处，漫生芳草，归来珍重怕逢啼。鴂重思、省元来是，梦生死关河。隔今生，永迢迢良，夜如何拚。得祗当、年华镫影，里鸳鸯绣带轻。拆怨落、花浪随流，水消尽、西园旧春。色孤馆黄，昏雨丝云，片苍苔满地无人。迹问青、天何意留，住孤鸾只教。空辜负，当年无限，山海恩德。
夜
作者：王夫之
朝代：清
体裁：七言律诗

始夜枫林初下叶，清秋弦月欲生华。凉凝露草流萤缓，云断西峰大火斜。藏壑馀生惊逝水，迷津天上惘星槎。兴亡聚散经心地，高柳萧森隐荻花。
夜坐吟
作者：王夫之
朝代：清
体裁：乐府曲辞

长莫长，冬夜寒，明霜流空天宇宽。朱镫明，思未阑，昔日之日未足叹，今日之日百忧攒。古人不可问，流俗空漫漫，吾何归，归何叹。明星烂，晨鸡喧，抱孤心，临万端。
大云山歌
作者：王夫之
朝代：清

湘山之高云山高，朱鸟回翮蟠云翱。群仙握符顾九寓，翩然来下挥旌旄。我闻石笈金扃在峰顶，绿苔不掩珠光炯。迩来六百四十六春秋，紫金液老三花鼎。鼎里刀圭人不识，悬待其人烹太极。静如止水㬉如云，即此金壶贮春色。我欲从之君许否，愿酌红泉为君寿。松云萝月数峰前，玉露凝香挹天酒。
大云山歌
作者：王夫之
朝代：清
体裁：古风

湘山之高云山高，朱鸟回翮蟠云翱。群仙握符顾九寓，翩然来下挥旌旄。我闻石笈金扃在峰顶，绿苔不掩珠光炯。迩来六百四十六春秋，紫金液老三花鼎。鼎里刀圭人不识，悬待其人烹太极。静如止水暖如云，即此金壶贮春色。我欲从之君许否，愿酌红泉为君寿。松云萝月数峰前，玉露凝香挹天酒。
天仙子·元夕
作者：王夫之
朝代：清
体裁：词

垂垂冻雨凌珠滴。阿谁唤作镫花夕。当时有梦到今圆，孤烟幂。残膏腻。寒山不着东风力。才领取归鸿嘹呖。又消受残梅狼籍。人间昨日是元宵，人非昔。天难识。明年消尽中原历。
天香·馀冬雪霁念早梅应开病中不得寻访怅然有作
作者：王夫之
朝代：清
体裁：词

霜薄含冰，云轻弄雪，未遣珊珠红褪。夕坞回塘，谁借问早，把琼心幽酝也。应待我向，月下微吟相讯自。惜自怜孤影半，吐半垂清晕来。时早莺啼破几，点点玉钱绿衬。便与寻芳已晚，粉残香损。犹自不成辜负，却只恐、东风垂柳困。梦里依然，蝶魂相趁。
太傅瞿公式耜
作者：王夫之
朝代：清
体裁：古风

公死天下知，不借青史字。携手江陵公，同归钟山侍。从来乱贼臣，未必安篡弑。迟回须臾间，俄顷千尺坠。追惟别公时，砌草承履綦。白镝已飞攒，辕门犹鼓吹。不复问苍天，微闻责偾师。冬雷层云裂，丹血飞霰沥。天恕自愤盈，公心如游戏。玉镜映练江，东皋荇藻地。清欢卜良夜，寸心托玄寄。后死非鄙心，全归夫何惴。孰知西台客，半响犬豕媚。道广固不谋，任物自醒醉。俯念奔行阙，孤洒忧天泪。声影不相即，荐剡已先至。遽上拂衣章，非敢为嫌避。去就容孤欹，欢好益曲遂。脉脉有幽期，清苦函莲薏。矢之以盖棺，犹恐深怍愧。白日虞山心，悬光照薜荔。
女冠子·卖姜词〇余旧题茅堂日姜斋此更称卖姜翁非己能羡聊以补人之不足尔戏为之词且卖且歌之
作者：王夫之
朝代：清
体裁：词

卖姜来也。谁是能酬价者。不须悭。老去丝尤密，酸来心愈丹。垂涎休自闷，有泪也须弹。最疗人閒病，乍炎寒。
女冠子·慈竹
作者：王夫之
朝代：清
体裁：词

萧疏不可。簇簇绿烟深锁。一枝枝。乳凤梳翎细，游鳞蜕甲迟。天高难借问，风横怕相欺。且自团圞住，要谁知。
如梦令 小游仙二首 其一
作者：王夫之
朝代：清
体裁：词

一色花飞莺报。五色烟轻云罩。梦里屡骖鸾，只是今生未到。谁道。谁道。只有人閒春好。
如梦令 本意二首 其一
作者：王夫之
朝代：清
体裁：词

花影红摇帘缝。苔影绿浮波动。风雨霎时生，寒透碧纱烟重。如梦。如梦。忒杀春光调弄。
如梦令·其二
作者：王夫之
朝代：清
体裁：词

天酒玉童斟送。秋水小鬟低诵。今日与他生，一径琼壶花动。非梦。非梦。波动月原不动。
如梦令·写恨
作者：王夫之
朝代：清

恩重玉簪金管。愁尽玉鱼金椀。莫道只今生，万岁难消春恨。泪眼。泪眼。题颗零零珠串。
如梦令·写恨
作者：王夫之
朝代：清
体裁：词

恩重玉簪金管。愁尽玉鱼金碗。莫道只今生，万岁难消春恨。泪眼。泪眼。题颗零零珠串。
如梦令·小游仙二首
作者：王夫之
朝代：清

一色花飞莺报。五色烟轻云罩。梦里屡骖鸾，只是今生未到。谁道。谁道。只有人閒春好。天酒玉童斟送。秋水小鬟低诵。今日与他生，一径琼壶花动。非梦。非梦。波动月原不动。
如梦令·春后寒雪不已
作者：王夫之
朝代：清
体裁：词

粟起镜中珠饱。光射窗中花扰。消遣一衰翁，鳊项缩来欲槁。休恼。休恼。昨夜春山先老。
如梦令·春闺
作者：王夫之
朝代：清
体裁：词

抛却瓶花蒂软。坐待盘香线断。不见也还休，门外莺忙蝶乱。谁捲。谁捲。一轴画帘银蒜。
如梦令·本意二首
作者：王夫之
朝代：清

花影红摇帘缝。苔影绿浮波动。风雨霎时生，寒透碧纱烟重。如梦。如梦。忒杀春光调弄。如梦花留春住。还梦春随花去。一片惜春心，付与游丝飞絮。无据。无据。不觉梦归何处。
如梦令·本意二首其二
作者：王夫之
朝代：清
体裁：词

如梦花留春住。还梦春随花去。一片惜春心，付与游丝飞絮。无据。无据。不觉梦归何处。
始冬寓目
作者：王夫之
朝代：清
体裁：古风

东峰展苍翠，夕阳散平川。天容函空谧，阐缓飞孤烟。寒日将易暝，秋心仍未捐。忼慨寄寥廓，通幽无绪言。霜气警归息，坠叶飘阴喧。迢递伫清梦，远游惊八埏。
始夏
作者：王夫之
朝代：清
体裁：古风

午睡过微雨，西清引凉吹。云光逗新叶，浮绿起新媚。文禽时一飞，水影摇丹翠。物故有今昔，化理无荣悴。遥知薪指穷，未始天容替。阅变递纷扰，损悲任流逝。嗣者无适期，遐哉惘高寄。
始晴
作者：王夫之
朝代：清
体裁：五言律诗

春尽试新晴，高天起夕清。南飞双鸟白，西上一星明。润叶沾青露，凉萤傍紫萍。当年未萧瑟，曾此晚愁轻。
孤雁行和李雨苍
作者：王夫之
朝代：清
体裁：古风

当年回雁峰头住，雁影云开天际路。夫君缥渺雁峰心，遥寄湖南烟雨渡。谁知白雁杳寒沙，断使青峰遮日暮。日暮云迷雁阵哀，逢君千里雁书来。欲分宝瑟银筝怨，似向沙明水碧回。一水盈盈乌石戍，千秋渺渺楚云台。楚云台高芳草齐，湘干北望鹧鸪啼。虞卿著书亦何有，建阳卖卜还自迷。瘦影难双矰缴满，寒更欲警露霜凄。清霜白露飞不前，亭亭片月当高天。前身忆住青龙寺，血迹还埋古井边。遥飞尺帛君边去，沙上鸿踪隔暝烟。
客至
作者：王夫之
朝代：清
体裁：五言律诗

病眼忘春赏，芳辰竞客游。折腰原早岁，欹枕自前秋。宿菜冰芽尽，寒膏炷影幽。歌声金石发，莫为子桑愁。
家兄观夫之抄槁云墨迹似先徵君垂示以诗哀定后敬和四韵
作者：王夫之
朝代：清
体裁：五言律诗

鼎鼎孤生在，迢迢百行非。皋鱼身世恨，鸿雁一双违。斗气埋长剑，霜风绽葛衣。惊闻墨影似，还欲惜残晖。
宿别峰庵庶仙策杖来慰时方从哭送先兄归垄返
作者：王夫之
朝代：清
体裁：七言律诗

幂幂苍烟护小桥，回峰斜引上方遥。归禽邀日沈平楚，宿露泠风润绿蕉。白发共怜镫影瘦，青山未遣泪痕消。凭君昨日山阳笛，吹彻寒冰慰柳条。
宿明溪寺山僧导游珍珠岩
作者：王夫之
朝代：清
体裁：七言律诗

苍崖乳溜渍苔乾，阴壑埋光生夏寒。殷孽可怜添石㾦，飞鼯亡赖扑镫阑。何如藻井铺霞绮，自敞珠宫迓日丹。读易幽篁双径锁，当时悔不访仙坛。
宿雪竹山同茹蘖大师夜话
作者：王夫之
朝代：清
体裁：七言律诗

不知情在与无情，丈室挑灯魄自惊。海溅云飞千嶂断，烟笼雪压一枝轻。破船载月浮寒水，别路寻芳驻晚晴。自擭杨坟茎草绿，春归闲唱踏莎行。
寄周令公
作者：王夫之
朝代：清
体裁：七言律诗

湘波一尺阻东西，湘草湘烟入望迷。碧海相看消镜雪，丹经何术炼银泥。归舟吴越迎歌扇，潭水沧浪废杖藜。问讯绥山桃几熟，飞花好寄五陵溪。
寄和些翁补山堂诗己就闻翁返石门复次元韵寄意
作者：王夫之
朝代：清
体裁：古风

无字之碑谁帝虎，无弦之琴谁宫羽。角尖不挂羚羊痕，随意天花散春雨。我公昔浮玉沙湖，湖上突出孤山孤。补山未了公南返，螺髻修眉半有无。下士之见不越咫，谓公勤勤补山耳。支祈平吞江南之云江北梦，息壤欲堙何处起。公笑捲山山为藏，青苍缩入柳杯里。折脚铛中冰不腐，煮烂须弥将芥补。湖南空有青莲七十二万茎，总不入公补处数。无土不现补山堂，峥嵘日月开幽荒。飞来之峰弹指已过洞庭水，北山愚公嗟徬徨。
寄咏落花十首 其一 元理
作者：王夫之
朝代：清
体裁：七言律诗

听之无闻杳希夷，可左泛兮可右移。丹灶烟轻飞武火，明窗尘细弄婴儿。动而愈出弱频用，失亦若惊辱较宜。气母欲抟抟不得，流珠常惜去人时。
寄咏落花十首 其七 坐隐
作者：王夫之
朝代：清
体裁：七言律诗

疏从掠势密侵边，一道斜飞绰欲仙。小径贪肥成聚五，南枝得意占长先。倾筐七子垂能几，买槛千金坠可怜。桐井正翻辘轳影，猧儿蹴损不成妍。
寄咏落花十首 其三 禅宗
作者：王夫之
朝代：清

藤倚芦交两不关，星星石火迸斑斓。一时齐现∴三点，诸品无馀道入还。枯木何妨春色㬉，絮泥却遣柳枝鳏。牛头鸟散无消息，柏子庭前翠色閒。
寄咏落花十首 其三 禅宗
作者：王夫之
朝代：清
体裁：七言律诗

藤倚芦交两不关，星星石火迸斑斓。一时齐现∴三点，诸品无馀道入还。枯木何妨春色暖，絮泥却遣柳枝鳏。牛头鸟散无消息，柏子庭前翠色閒。
寄咏落花十首 其九 剑技
作者：王夫之
朝代：清
体裁：七言律诗

峭寒生倚老拳狂，残月如探赤弹忙。白打翻腾矜鹞翅，红妆绰约罩梨鎗。排场别样飞绳技，黄阁微酡效拍张。朱影半星挥雪练，一丝血缕染轻霜。
寄咏落花十首 其二 元理
作者：王夫之
朝代：清
体裁：七言律诗

或奔月窟或天根，云鬓晨晞玉女盆。榆筴含刑月在卯，黄芽出险卦临屯。流乌亭午无留影，顾兔中宵失暗痕。一笑三峰痴姹女，残脂断粉弄精魂。
寄咏落花十首 其五 书品
作者：王夫之
朝代：清
体裁：七言律诗

下帷空闭仲舒园，入幔偏依写韵轩。硬拓云麾蝉翅薄，偷临天马袅蹄翻。回波斜展侵飞白，钗脚低垂带漏痕。闪霍纤腰频敛锷，祇应浑脱学公孙。
寄咏落花十首 其八 觞政
作者：王夫之
朝代：清

㬉酿云封香不扃，半拖帘影出郊亭。一江酣熟宜中圣，万岁春阑且劝星。病叶懒飞相枕藉，晕潮新上舞娉婷。梅霪消尽石榴后，罍耻还倾酢百瓶。
寄咏落花十首 其八 觞政
作者：王夫之
朝代：清
体裁：七言律诗

暖酿云封香不扃，半拖帘影出郊亭。一江酣熟宜中圣，万岁春阑且劝星。病叶懒飞相枕藉，晕潮新上舞娉婷。梅霪消尽石榴后，罍耻还倾酢百瓶。
寄咏落花十首 其六 绘事
作者：王夫之
朝代：清
体裁：七言律诗

连枝多事笑边鸾，蛇足黄荃夹羽翰。巧染一红修竹倚，閒添数蝶马蹄安。赤龙睛点欲飞去，并剪霜裁得半看。可是所南悲地坼，空中幻出国香残。
寄咏落花十首 其十 货殖
作者：王夫之
朝代：清
体裁：七言律诗

步障雄誇十里图，销镕日夜费洪垆。绛缠秦树王元宝，黄泻河流冯子都。罂粟红陈身化蝶，榆钱贯朽血归蚨。锦官辇载劳春驾，未必千金不死涂。
寄咏落花十首 其四 禅宗
作者：王夫之
朝代：清
体裁：七言律诗

若人以色以声求，捏目空中乐主楼。安养霎时清旦雨，双林依旧夜星流。狮王乱击红颜定，鹙子难忘芳饵钩。为问灵云能再见，刹竿正倒不须愁。
寄咏落花十首·元理
作者：王夫之
朝代：清

听之无闻杳希夷，可左泛兮可右移。丹灶烟轻飞武火，明窗尘细弄婴儿。动而愈出弱频用，失亦若惊辱较宜。气母欲抟抟不得，流珠常惜去人时。或奔月窟或天根，云鬓晨晞玉女盆。榆筴含刑月在卯，黄芽出险卦临屯。流乌亭午无留影，顾兔中宵失暗痕。一笑三峰痴姹女，残脂断粉弄精魂。藤倚芦交两不关，星星石火迸斑斓。一时齐现∴三点，诸品无馀道入还。枯木何妨春色㬉，絮泥却遣柳枝鳏。牛头鸟散无消息，柏子庭前翠色閒。若人以色以声求，捏目空中乐主楼。安养霎时清旦雨，双林依旧夜星流。狮王乱击红颜定，鹙子难忘芳饵钩。为问灵云能再见，刹竿正倒不须愁。下帷空闭仲舒园，入幔偏依写韵轩。硬拓云麾蝉翅薄，偷临天马袅蹄翻。回波斜展侵飞白，钗脚低垂带漏痕。闪霍纤腰频敛锷，祇应浑脱学公孙。连枝多事笑边鸾，蛇足黄荃夹羽翰。巧染一红修竹倚，閒添数蝶马蹄安。赤龙睛点欲飞去，并剪霜裁得半看。可是所南悲地坼，空中幻出国香残。疏从掠势密侵边，一道斜飞绰欲仙。小径贪肥成聚五，南枝得意占长先。倾筐七子垂能几，买槛千金坠可怜。桐井正翻辘轳影，猧儿蹴损不成妍。㬉酿云封香不扃，半拖帘影出郊亭。一江酣熟宜中圣，万岁春阑且劝星。病叶懒飞相枕藉，晕潮新上舞娉婷。梅霪消尽石榴后，罍耻还倾酢百瓶。峭寒生倚老拳狂，残月如探赤弹忙。白打翻腾矜鹞翅，红妆绰约罩梨鎗。排场别样飞绳技，黄阁微酡效拍张。朱影半星挥雪练，一丝血缕染轻霜。步障雄誇十里图，销镕日夜费洪垆。绛缠秦树王元宝，黄泻河流冯子都。罂粟红陈身化蝶，榆钱贯朽血归蚨。锦官辇载劳春驾，未必千金不死涂。
寄徐蔚子
作者：王夫之
朝代：清
体裁：五言律诗

黄鹄一癯仙，重逢腹巳便。檄从邛部草，诗授郑公笺。柯雨先徵梦，樵风恰满船。褚公池上月，珍重到秋圆。
寄怀陈耳臣兼怀安福陈二止
作者：王夫之
朝代：清
体裁：七言律诗

缑山月榭梦中秋，疏雨湘波一寄愁。老大乾坤添戏局，萧条风月识中流。维摩香饭聊长饱，鲁壁哀弦未易酬。为访华山酣睡客，可容长笑指神州。
寄怀青原药翁
作者：王夫之
朝代：清
体裁：七言律诗

霜原寸草不留心，一线高秋入桂林。哭笑双遮∴字眼，宫商遥绝断纹琴。情知死地非长夜，屡卜游魂得返吟。唯有寻思归计好，黄金装额怕春深。
寄题先兄祠屋
作者：王夫之
朝代：清

寒泉古木问何年，鹤羽归来一哂然。沧海能消衔土怨，沃州不待买山钱。谁投粔籹酬江水，为饵饧香禁冷烟。留语乌衣诸子弟，应知头上有青天。白发青林一径悭，羊裘不拣钓鱼湾。当年有誓潭龙窟，身后还悲吊鸟山。目送斜阳沈海岸，手栽修竹染霜斑。致身录在凭谁读，垆冷香消亦等閒。
寄题先兄祠屋·其一
作者：王夫之
朝代：清
体裁：七言律诗

寒泉古木问何年，鹤羽归来一哂然。沧海能消衔土怨，沃州不待买山钱。谁投粔籹酬江水，为饵饧香禁冷烟。留语乌衣诸子弟，应知头上有青天。
寄题先兄祠屋·其二
作者：王夫之
朝代：清
体裁：七言律诗

白发青林一径悭，羊裘不拣钓鱼湾。当年有誓潭龙窟，身后还悲吊鸟山。目送斜阳沈海岸，手栽修竹染霜斑。致身录在凭谁读，垆冷香消亦等閒。
寄题翠涛新斋
作者：王夫之
朝代：清
体裁：古风

湘西开竹馆，绿净清溪源。垂钓不在鱼，读书欲忘言。欲从不能心自飞，白云奈尔轻霏微。
寒
作者：王夫之
朝代：清
体裁：五言绝句

借书败蕉叶，索字黄菅梗。一倍粟生肌，霜衾未恁冷。
寒月
作者：王夫之
朝代：清
体裁：五言律诗

寒光清不极，一半上东峰。霜净初弦小，烟平素影重。江山群动息，河汉九霄封。迥绝宵钟后，吾生定几逢。
寒甚下山访病儿存没道中逢夏仲力下小竹舁慄不能语哀我无衣授之以絮归山有咏志感也
作者：王夫之
朝代：清

应自友朋恩，知深谢不言。无衣度霜雪，多难际乾坤。泥重芒鞋涩，云浓湿帽昏。更愁从此去，托足向何门。得絮不云暖，此情君合知。主忧臣但尔，心死身何为。绿草华山带，高楼燕子枝。讵言身未嫁，可任东风吹。
寒甚下山访病儿存没道中逢夏仲力下小竹舁慄不能语哀我无衣授之以絮归山有咏志感也·其一
作者：王夫之
朝代：清
体裁：五言律诗

应自友朋恩，知深谢不言。无衣度霜雪，多难际乾坤。泥重芒鞋涩，云浓湿帽昏。更愁从此去，托足向何门。
寒甚下山访病儿存没道中逢夏仲力下小竹舁慄不能语哀我无衣授之以絮归山有咏志感也·其二
作者：王夫之
朝代：清
体裁：五言律诗

得絮不云暖，此情君合知。主忧臣但尔，心死身何为。绿草华山带，高楼燕子枝。讵言身未嫁，可任东风吹。
寒雨归自别峰庵寄同游诸子
作者：王夫之
朝代：清
体裁：古风

晨光留宿温，山霭动云叶。遥遥相送情，悢悢念寒涉。怜无金母术，为返桃花靥。弥天存鹤发，馀冬酬素业。壮心巳分属，微绪望孤接。清欢唯夕镫，高论寄灵笈。四海目可营，千秋志何摄。旋归亘不忘，物役情难协。温伯道默存，苏门啸双惬。梦聚相频仍，心旌固洽浃。旷怀杳涯际，冥合无钝捷。霜磬警昨清，缄之以重叠。
将夕
作者：王夫之
朝代：清
体裁：五言律诗

馀春矜断雨，将夕敛重阴。谷口延西爽，云光敞半林。樵归依曲曲，鸟宿渐深深。药市虚城郭，归人阻碧岑。
尉迟杯·冬景
作者：王夫之
朝代：清

夕阴凝。分一半霜月空霄影。危柯风吼鼍吟，料得栖禽难定。眉云黛蹙。问何事、带浓愁不醒。也应他、倦看天涯，万里平芜烟暝。休道柳㬉花娇。便秋色、碧梧犹恋金井。早似十分，摇落也谁，待怨玉露当时。薄倖但、随风几片。丹枫还、逞飘零情性。听孤鸿、暗度三更，幽魂脉脉孤省。
尉迟杯·冬景
作者：王夫之
朝代：清
体裁：词

夕阴凝。分一半霜月空霄影。危柯风吼鼍吟，料得栖禽难定。眉云黛蹙。问何事、带浓愁不醒。也应他、倦看天涯，万里平芜烟暝。休道柳暖花娇。便秋色、碧梧犹恋金井。早似十分，摇落也谁，待怨玉露当时。薄倖但、随风几片。丹枫还、逞飘零情性。听孤鸿、暗度三更，幽魂脉脉孤省。
尉迟杯·闻丹霞谢世遥为一哭
作者：王夫之
朝代：清
体裁：词

离愁远。恨漓水不逐湘流转。萧萧寒雨天涯，南雁一声惊断。閒悰无数。都付与、似水并刀剪。忍今生、死死生生，总难片语分判。追忆云暗苍梧。也则是、风光本色消遣。裸戏谷泉，雷电里莫，更有耶娘生面。今且向、垂杨暮雨。鹃啼处、咒残春一线。想依然、还我伤心，归舟天际相见。
小楼雨枕
作者：王夫之
朝代：清

江城二月催寒雨，山客三更萝岭云。青镜分明知鹤发，宝刀畴昔掩龙文。援毫犹记趋南史，誓墓还谁起右军。飞鸟云边随去住，清猿无事忆离群。长镵斸术自生涯，短棹衡萍有独知。偶测天心容杖屦，不从人事整须眉。孤情琴外传昭氏，病眼花前待子规。閒坐小楼清澈极，垣衣绿润带烟垂。小圃桃花发几株，暂时潇洒且江湖。柳风乍得吹乌帽，燕垒莫惊长绿芜。符玺可容徐广泪，山河难授马融图。千秋历历凭青史，不信兵戈有腐儒。客窗倦雨晓朦胧，乍有晨光半纸红。江岸夜喧春水长，沙汀波漾燕泥融。乾坤即事容心广，老病随缘自德充。莫问渔津知处否，绿杨绕屋已阴浓。
小楼雨枕·其一
作者：王夫之
朝代：清
体裁：七言律诗

江城二月催寒雨，山客三更萝岭云。青镜分明知鹤发，宝刀畴昔掩龙文。援毫犹记趋南史，誓墓还谁起右军。飞鸟云边随去住，清猿无事忆离群。
小楼雨枕·其三
作者：王夫之
朝代：清
体裁：七言律诗

小圃桃花发几株，暂时潇洒且江湖。柳风乍得吹乌帽，燕垒莫惊长绿芜。符玺可容徐广泪，山河难授马融图。千秋历历凭青史，不信兵戈有腐儒。
小楼雨枕·其二
作者：王夫之
朝代：清
体裁：七言律诗

长镵斸术自生涯，短棹衡萍有独知。偶测天心容杖屦，不从人事整须眉。孤情琴外传昭氏，病眼花前待子规。閒坐小楼清澈极，垣衣绿润带烟垂。
小楼雨枕·其四
作者：王夫之
朝代：清
体裁：七言律诗

客窗倦雨晓朦胧，乍有晨光半纸红。江岸夜喧春水长，沙汀波漾燕泥融。乾坤即事容心广，老病随缘自德充。莫问渔津知处否，绿杨绕屋已阴浓。
小步·其一
作者：王夫之
朝代：清

新虹酿㬉带馀清，云里东峰一曲晴。步步看花兼看叶，胎红乳白各分明。
小步·其一
作者：王夫之
朝代：清
体裁：七言绝句

新虹酿暖带馀清，云里东峰一曲晴。步步看花兼看叶，胎红乳白各分明。
小步·其二
作者：王夫之
朝代：清
体裁：五言律诗

林塘春雨夙，小步爱微温。风定开池影，云收齐烧痕。青珠垂日给，绿绶绾天虋。慰藉韶光甚，新愁未许存。
小重山·讯游人
作者：王夫之
朝代：清
体裁：词

闻道韶光色色新。青骢骄玉勒、踏芳尘。河桥嫩柳折殷勤。全不管、叶叶翠眉嚬。莺语咒含嗔。子规催不转、未归人。东皇若肯惜馀春。红药在、重染茜香匀。
小霁过枫木岭至白云庵雨作观刘子参新亭纹石留五宿刘云亭下石门石座似端州醉石遂有次作二首
作者：王夫之
朝代：清

松级偶晨登，樾馆聊夕止。轻裾挟馀滋，溪烟宛方起。夫君碧云期，良会伫难委。凌霄岂有扪，步秀方可纪。流耳延雨声，惊华粲石理。架阁馺微霄，初英散新紫。云观权众木，神楼耸弱水。仙游亦在区，魏榭空云绮。淹宿有馀清，实归载留喜。三岁度岭行，薄言观世枢。壮心销流丸，林泉聊据梧。归心存醉石，取似在枌榆。江湖忧已亟，神尻梦可趋。漆吏称昔至，周臣怀旧都。流止互相笑，外身理不殊。委形凭大化，中素故不渝。兴感既有合，触遇孰为拘。海尘无定变，聊崇芳兰躯。
小霁过枫木岭至白云庵雨作观刘子参新亭纹石留五宿刘云亭下石门石座似端州醉石遂有次作二首·其一
作者：王夫之
朝代：清
体裁：古风

松级偶晨登，樾馆聊夕止。轻裾挟馀滋，溪烟宛方起。夫君碧云期，良会伫难委。凌霄岂有扪，步秀方可纪。流耳延雨声，惊华粲石理。架阁馺微霄，初英散新紫。云观权众木，神楼耸弱水。仙游亦在区，魏榭空云绮。淹宿有馀清，实归载留喜。
小霁过枫木岭至白云庵雨作观刘子参新亭纹石留五宿刘云亭下石门石座似端州醉石遂有次作二首·其二
作者：王夫之
朝代：清
体裁：古风

三岁度岭行，薄言观世枢。壮心销流丸，林泉聊据梧。归心存醉石，取似在枌榆。江湖忧已亟，神尻梦可趋。漆吏称昔至，周臣怀旧都。流止互相笑，外身理不殊。委形凭大化，中素故不渝。兴感既有合，触遇孰为拘。海尘无定变，聊崇芳兰躯。
山居杂体两头纤纤
作者：王夫之
朝代：清
体裁：古风

两头纤纤水溜绝。半黑半白烧岭雪。腷腷膊膊冻竹折。磊磊落落飞霰屑。
山居杂体五杂俎
作者：王夫之
朝代：清

五杂俎，采野䔩。往复还，沿溪谷。不获巳，黄农伏。
山居杂体五杂俎
作者：王夫之
朝代：清
体裁：古风

五杂俎，采野蔌。往复还，沿溪谷。不获巳，黄农伏。
山居杂体卦名
作者：王夫之
朝代：清
体裁：古风

豫子殉其道，井生贵所希。坎流邈殊涂，既济愉同归。比肩通异理，蒙袂轻调饥。蹇余纫秋兰，升高搴野薇。剥芧充晨餐，畜荷资霜衣。离离劈椒房，鼎鼎闭松扉。履石探晴云，临崖款夕晖。益知荣公乐，渐看卜子肥。颐生喻明窗，观物避炎威。随兹寒暑谢，遁迹冀无违。
山居杂体县名
作者：王夫之
朝代：清

月上林间夜，烟含山际秋。蛙吹传静乐，尻马足仙游。抱瓮安园䔩，忘机定海鸥。馀生随大冶，沤沫委东流。
山居杂体县名
作者：王夫之
朝代：清
体裁：五言律诗

月上林间夜，烟含山际秋。蛙吹传静乐，尻马足仙游。抱瓮安园蔌，忘机定海鸥。馀生随大冶，沤沫委东流。
山居杂体吃口诗
作者：王夫之
朝代：清
体裁：五言绝句

晴即前岫樵，峰分方未返。路乱笼绿罗，云晕涌愈远。
山居杂体建除
作者：王夫之
朝代：清
体裁：五言排律

建宇依回岫，锄畦沿涧流。除云无过客，留鸟伴孤游。满径萦霜带，遥天佩月钩。平泉空木石，元晏自春秋。定里窥僧际，醺馀缓宿愁。执交顽石古，送远野鸥浮。破雪寻新蕈，迎晴验午鸠。危烟征杳汉，细草藉香柔。成绩缘蜂课，纷争笑蚁䗋。牧书袪粉蠹，篆壁写蜗牛。开圃蛛丝密，支床龟息幽。闭关思物理，杜德拟天休。
山居杂体药名
作者：王夫之
朝代：清
体裁：五言律诗

白日及闲年，寻常山色妍。古松香满径，修竹叶参天。紫菀朝霞雨，黄连夕照烟。柴桑寄生理，不受督邮怜。
山月歌
作者：王夫之
朝代：清
体裁：七言绝句

船山山半月垂湾，太白光连夕照间。白发故人愁不见，天西无数五溪山。
岁早
作者：王夫之
朝代：清
体裁：五言律诗

雪际带春生，池冰几夕轻。寒心犹缱绻，雨气半萧清。客至拈桃笑，禽归试柳晴。衰年宜缓缓，岁早自含惊。
岳峰悼亡四首
作者：王夫之
朝代：清

不愁云步滑，慊慊故慵来。多病霜风路，馀生隔岁回。凤绡残染泪，蛛网誓封苔。旧是销魂地，重寻有劫灰。到来犹自喜，髣髴近檐除。小圃忙挑菜，閒窗笑读书。忽惊身尚在，莫是客凌虚。楚些吾能唱，魂兮其媵余。关塞天涯黑，精魂一倍丹。停云迷鸟宿，舞雪耐梅寒。不遣琴心寂，相怜剑影残。三年烹白石，馀沈咽龙湍。岳阡初甃罢，君此拜姑嫜。地下容能聚，人间别已长。蝶飞三月雨，枫落一林霜。他日还凄绝，余魂半渺茫。
岳峰悼亡四首·其一
作者：王夫之
朝代：清
体裁：五言律诗

不愁云步滑，慊慊故慵来。多病霜风路，馀生隔岁回。凤绡残染泪，蛛网誓封苔。旧是销魂地，重寻有劫灰。
岳峰悼亡四首·其三
作者：王夫之
朝代：清
体裁：五言律诗

关塞天涯黑，精魂一倍丹。停云迷鸟宿，舞雪耐梅寒。不遣琴心寂，相怜剑影残。三年烹白石，馀沈咽龙湍。
岳峰悼亡四首·其二
作者：王夫之
朝代：清
体裁：五言律诗

到来犹自喜，髣髴近檐除。小圃忙挑菜，閒窗笑读书。忽惊身尚在，莫是客凌虚。楚些吾能唱，魂兮其媵余。
岳峰悼亡四首·其四
作者：王夫之
朝代：清
体裁：五言律诗

岳阡初甃罢，君此拜姑嫜。地下容能聚，人间别已长。蝶飞三月雨，枫落一林霜。他日还凄绝，余魂半渺茫。
崇祯癸未贼购捕峻亟先母舅玉卿谭翁以死誓脱某兄弟于虎吻谢世以来仰怀悲哽者三十馀年翁孙以扇索敏侄书字缀为哀吟代书苦不能请先兄俯和益以老泪淫淫承睫不止
作者：王夫之
朝代：清
体裁：七言律诗

枫林落叶岳云寒，兄弟披离片影单。九族凭谁容破壁，寸心巳许付危湍。恩深草屩随拖杖，命续霜刀惜刈兰。今日渭阳回首处，萧条白发泪痕乾。
广落花诗三十首
作者：王夫之
朝代：清

惠风习习柳阴阴，只此閒愁警客心。昔以视今悲曲水，物犹如是奈江浔。素筝如怨歌珠断，玉斝疑催烛泪深。乱扑红颜都不省，待沾华发可知音。万斛春膏烂似糜，镇将黄叶恼婴儿。吴王洲上英雄泪，工部潭前客子悲。隙影早知同塞马，锦衣何用慕文牺。平泉过眼空苔石，竹？还堪乐凤饥。情知不住若为留，顾我嫣然笑上头。春老无人随少府，风欺一倍感商州。寒禁荇藻凭鱼计，傲寄茱萸缓客愁。祖绿帝青添几色，新阴还得醉双眸。我所思兮在桂林，征鸿回翼杜鹃瘖。荔丹谁遣霜风吹，珊紫长依海水深。言鸟娇能怜蔻孕，舶香妒不损檀心。从过庾岭闻羌管，雨替风凌直到今。踏草情阑长绿苔，南园近日赏心灰。红牙倦理迎头拍，绿髓唯倾婪尾杯。茵聚凭将挥蜀锦，蜡封留取贮商罍。典刑犹在谁堪托，玉茗聊看隔岁胎。春王推戴诧魁功，生杀乘权速转蓬。落魄早知亏月满，取精应悔竭春忠。杨梅孔雀丹心别，金谷河阳白首同。新绿可知霜刃在，尽情还与逼残红。等是殉春亦待勘，摽梅难比二桃甘。风流有主堪捐佩，雨涕无从得解骖。蓂荚两阶辞舜殿，芳兰九畹萎江潭。汤阴衣溅丹痕苦，僵李徒劳代亦惭。桃蹊莫但惜春过，任遣馀芳恨亦多。月白风清秋不浅，参横斗转夜如何。丹枫万点飘霜紫，残雪千峰消素螺。临水登山皆荐泪，定情意不在双蛾。并门闭目奈愁生，幔捲帘垂两不平。百岁回头三月雨，万端到耳一声莺。贯休死爱香风吹，和靖难忘疏影横。删抹艳根须有此，荷丝虽铩也相萦。飞光煎寿簸英雄，鬼艳仙才委巷风。白也魂归关塞黑，虞兮骓泣固陵红。玉楼赋笔还天上，铁束经函锢井中。多幸天年樗眼白，微眠长日据毡绒。蜀国海棠七宝妆，扬州红药一楼香。阿？夜葬雷塘曲，花蕊春望玉垒长。雨意迷留争冷㬉，云鬟消受到兴亡。阅人多矣青青树，猎取秦封偃盖凉。万重妒垒逼斯文，大野天穷吐玉麇。谁解喟然叹点尔，但逢兴也即笺云。狂歌唯哭支离叟，酹酒相邀冥漠君。寂寂仲华应笑我，云台春老不书勋。乾净青莎一片阴，君无去此豢饥禽。人生自古皆惶恐，天下如今半绿林。曀日终风舟汛汛，水深河大雨淫淫。旧家枝叶同乡土，好听黄鹂作羽吟。止竟须飞悟得无，荣期春去亦童乌。寒催直北沙如雪，㬉浥江南雨似酥。画槛铪流讥乳鸟，青坰金涩恣骄驹。零红堆绣双寂寞，张单何为各守株。寻向水边山外山，轻烟羃䍥有无閒。才过杨柳阴阴岸，又度茱萸曲曲湾。小憩愈愁前路杳，向来悔不隔墙攀。归迟怕被游人笑，摘得青条带叶还。棘罥苔缄蟢网封，还披密筱问遗踪。三山空在云千里，九处堪疑翠几重。菡萏魂留霜粉腻，蔷薇髓滴露香浓。楚宫梦巳无寻处，祇对巫阳暮雨峰。色香之外有谁能，妙影轻姿记得曾。几点烟横吹雁字，一江风起乱渔镫。云根无托依贫士，软触难忘恼定僧。世出世中俱不受，六铢衣界自飞腾。消心独有艳难删，游戏无端偶破颜。莲社带醺逃梵网，华阳掞藻耻仙顽。挥弦送目随归雁，见月开笼放白鹇。此意非然非有自，鸿沙羚角故相关。岸移月驶定谁真，花住花飞臂屈伸。奔马难追昨日影，神舆早属后车尘。霎时雨警三更梦，大力舟藏万壑春。认得白沙诗句好，刘郎莫问旧渔津。款款分明下砌除，燕捎风起漾池墟。参差难采中流荇，游泳空邀静夜鱼。柳缆无因维野马，蛙吹何当享爰居。同心唯有青天月，到处相逢影一如。今夕何夕春云徂，子规啼月宵欲孤。银烛一夜烧易尽，珊鞭诘旦踏巳无。后日青枝献生子，当时綵胜浇屠苏。榆钱虹锦买不住，何况十万铜青蚨。杜陵颠狂恼不休，涪翁含笑增春羞。他春未必如此日，枝上而今已陌头。青山一静似太古，黄葛虽鲜难顺流。韶光转毂无终极，辨此何为不散愁。天涯天涯予安归，金门绣岭春事非。元鹤毳羽昔君子，班管晕痕旧帝妃。弥天无土葬香骨，过雨有人拾象玑。浪游沧海意不息，为倩东风击蝶衣。鸣鸠乳燕欢晴酣，清晓蹑屐补春探。半塘影失谓萍乱，曲岸香添疑鸟含。回头冷蕊开无赖，拂袖狂红委不堪。小阁莞尔语蚕妾，唯汝柔桑独蔚蓝。息夫人看终不言，黄四娘家扑满轩。柳绵团马㬉如意，梅影啼禽冷彻魂。云中任逐淮南犬，腐草宁归浈峡猿。百舌珊瑚不称意，凋伤浪为呼烦冤。江渚山椒洽比邻，分飞接迹劳逡巡。关河万里戎王子，楚汉千年虞美人。沈炯自泣茂陵树，庾信长哀江南春。人间有恨皆摇落，那向西园泪眼频。高田小麦凋穗黄，君胡？蹀理征裳。春江劳劳客易散，秋渚迢迢夜未央。绠断银瓶空井底，瑟分玉柱愁高张。海山家在莺啼处，无计日归空黯伤。风末雨馀悄欲停，须臾如慕诉春听。白日不肯香流水，黄昏取次乱飞萤。舜华得计避霜色，汉柏偶尔逃天刑。三归台上荡舟相，旖旎居然天性灵。嬴皇兀山辇金埋，千春粉黛消秦淮。芙蓉无数蚀宝剑，鸳鸯岂但坼金钗。三月通闰只紫莽，五色欲补谁皇娲。一声举棹唱年少，玉树歌终泣越娃。
广落花诗三十首·其一
作者：王夫之
朝代：清
体裁：七言律诗

惠风习习柳阴阴，只此閒愁警客心。昔以视今悲曲水，物犹如是奈江浔。素筝如怨歌珠断，玉斝疑催烛泪深。乱扑红颜都不省，待沾华发可知音。
广落花诗三十首·其七
作者：王夫之
朝代：清
体裁：七言律诗

等是殉春亦待勘，摽梅难比二桃甘。风流有主堪捐佩，雨涕无从得解骖。蓂荚两阶辞舜殿，芳兰九畹萎江潭。汤阴衣溅丹痕苦，僵李徒劳代亦惭。
广落花诗三十首·其三
作者：王夫之
朝代：清
体裁：七言律诗

情知不住若为留，顾我嫣然笑上头。春老无人随少府，风欺一倍感商州。寒禁荇藻凭鱼计，傲寄茱萸缓客愁。祖绿帝青添几色，新阴还得醉双眸。
广落花诗三十首·其三十
作者：王夫之
朝代：清
体裁：古风

昔日家园春始阑，祫衣爱点丹鳞蜿。软尘从踏青门道，绀雪频侵霜剑寒。渐老巳拚消槁木，送愁无那翻红湍。寒潮暄晕青皋路，干梦如泥不耐看。
广落花诗三十首·其九
作者：王夫之
朝代：清
体裁：七言律诗

并门闭目奈愁生，幔捲帘垂两不平。百岁回头三月雨，万端到耳一声莺。贯休死爱香风吹，和靖难忘疏影横。删抹艳根须有此，荷丝虽铩也相萦。
广落花诗三十首·其二
作者：王夫之
朝代：清

万斛春膏烂似糜，镇将黄叶恼婴儿。吴王洲上英雄泪，工部潭前客子悲。隙影早知同塞马，锦衣何用慕文牺。平泉过眼空苔石，竹？还堪乐凤饥。
广落花诗三十首·其二
作者：王夫之
朝代：清
体裁：七言律诗

万斛春膏烂似糜，镇将黄叶恼婴儿。吴王洲上英雄泪，工部潭前客子悲。隙影早知同塞马，锦衣何用慕文牺。平泉过眼空苔石，竹�还堪乐凤饥。
广落花诗三十首·其二十
作者：王夫之
朝代：清
体裁：七言律诗

款款分明下砌除，燕捎风起漾池墟。参差难采中流荇，游泳空邀静夜鱼。柳缆无因维野马，蛙吹何当享爰居。同心唯有青天月，到处相逢影一如。
广落花诗三十首·其二十一
作者：王夫之
朝代：清
体裁：七言律诗

今夕何夕春云徂，子规啼月宵欲孤。银烛一夜烧易尽，珊鞭诘旦踏巳无。后日青枝献生子，当时綵胜浇屠苏。榆钱虹锦买不住，何况十万铜青蚨。